Zikoinaren Teoria baieztatzeko frogak - Zientzia Kaiera\nZientziaren testuinguruan, bi teoria nagusitu dira ume jaioberrien eraketa-prozesua azaltzeko: Zikoinaren Teoria (Theory of the Stork, ThoS) eta Sexu Bidezko Ugalketaren Teoria (Theory of Sexual Reproduction, ThoSR). Alde batetik, Zikoinaren Teoriaren alde esan behar da aspalditik jasoa dagoela bibliografia espezializatuan umeak zikoinek ekartzen dituztela. Teoria horren aldeko argudioak lehen mailako zientzia-kalitatea duten aldizkarietan aurki daitezke (Journal Citation Reports delakoan sailkatuak eta adituen ebaluazio-prozesua dutenak) . Bestetik, Sexu Bidezko Ugalketaren Teoria nahiko hedatua dagoela esan behar da, populazioaren gehiengoa ThoSR teoriaren alde doktrinatua izan delako eskolan. Teoria horren aldeko argudioak Interneteko hainbat webgunetan aurki daitezke .\nHala ere, giza-umekien garapenak baditu ThoSR teoriak azal ezin ditzakeen hainbat ezaugarri, esaterako, umeen jatorria sexu bidezko ugalketaren ondorio zuzena dela dirudien arren aspalditik dokumentatuta daude sexu-harremanik gabeko ume-emateak . Bestalde, bibliografiaren arabera, sexu-harremanen ondoren umeen eraketa-prozesua ez aktibatzea ere oso ohikoa da . Arazo horien aurrean, Zikoinaren Teoria indarra hartzen ari den ideia da, kasu horiek guztiak azaltzeko gai delako.\nZikoinaren teoria: egungo egoeraren berrikuspena\nZikoinaren Teoriaren berrikuspen garrantzitsuena T. Höfer eta bere kolaboratzaileek argitaratu zuten 2004an. Ikerketa horretan, 1997-2001 urteetan ThoS-en alde aurkitutako froga berriak plazaratu zituzten eta, hori gutxi balitz, Zikoinaren Teoria lantzen duten webguneak identifikatu zituzten.\nEgun ere, Interneten egindako bilaketek pisuzko argudioak ematen dituzte Zikoinaren Teoriaren alde. 2014ko apirilaren 30ean egindako analisian, “stork delivering baby” delakoa Google bilatzailean aztertuz 11.500 emaitza lortu ziren. Aldiz, “human delivering baby” bilatuz gero emaitza bakarra lortu zen. 2000-2014 urteetako bibliografia zientifikoa berraztertuta, era batera edo bestera Zikoinaren Teorian aipatzen diren gaiak jorratzen dituzten hainbat lan aurkitu dira, besteak beste, Give the Stork Some Orange Juice (S.H. Kelly, 2001), “Subsidizing the Stork” (P. Lefevbre, 2001), When will the Stork Arrive? Patterns of Birth Seasonality in Neotropical Primates (M.S. Di Bitetti eta C.H. Janson, 2000), The State and the Stork (J.F. May, 2013), eta Adecuacy Process and Prenatal Care According to the Criteria of Humanizing of Prenatal Care and Childbirth Program and Stork Network (K.G. Martinelli et al., 2014). Aipamen bibliografiko horietaz gain, zientzia-biltzar garrantzitsuetan Zikoinaren Teoriaren babesleak geroz eta ugariagoak direla azpimarratu behar da .\nZikoinaren Teoria gutxienez hiru aldiz frogatu da metodo zientifikoa erabiliz. 1988an, Düsseldorfeko Unibertsitatean H. Siesek  Alemania hegoaldean jaioberri kopuruaren eta zikoina populazioaren artean korrelazio susmagarria zegoela ohartarazi zuen. Teoria berriaren izaera iraultzailea zela-eta, 2000. urtera arte ez zen beste aipamenik egin bibliografia zientifikoan. Baina, urte horretan, Birminghameko Unibertsitateko R. Matthewsek Europako 17 herrialdetan jaioberri kopuruaren eta zikoina kopuruaren artean erlazio lineala zegoela frogatu zuen . Ikerketa horren ildotik, 2004an hiru diziplinatako zientzialariz osatutako Berlingo ikerketa talde garrantzitsu batek (T. Höferen gidaritzapean) bultzada izugarria eman zion Zikoinaren Teoriari . Behe Saxonian eta Berlinen zikoina kopuruaren (zehazki ciconia ciconia espeziekoak) eta ume jaioberri kopuruaren arteko korrelazioa frogatzea eta azaltzea lortu zuten, metodo zientifikoaren prozedurak eta metodologiak erabiliz.\nFroga berriak Espainiako kasua aztertuta\nTestuinguru honetan, Euskal Herriko Unibertsitateko Kimika Aplikatua Sailean Espainiar Estatuko kasua aztertu da eta Zikoinaren Teoria baieztatzen duten froga berriak lortu dira. Lan esperimentalari dagokionez, datu-iturri fidagarriak bakarrik erabili dira: jaioberri kopuruari buruzko informazioa Espainiako Estatistika Institutu Nazionaletik  lortu da eta ciconia ciconia espeziaren errolda 2004an Espainiako Ornitologia Elkarteak argitaratutako lanetik eskuratu da . Datuen tratamendu estatistikoa aplikatzeko, lurraldea lau eskualdetan banatu da: irlak (Kanariak eta Balear Uharteak), iparraldea (Galizia, Asturias, Kantabria, EAE, Nafarroa eta Errioxa), zona zentrala (Gaztela eta Leon, Gaztela-Mantxa, Aragoi, Katalunia eta Madril) eta hegoaldea (Extremadura, Andaluzia, Murtzia eta Valentzia). Jaioberri kopuruaren (1. Irudia) eta zikoina bikote kopuruaren (2. Irudia) mapak alderatzerakoan, irudi benetan harrigarriak lortu dira.\n1. Irudia: Jaiotza kopuruaren mapa.\n2. Irudia: Zikoina bikote populazioaren mapa.\nMapetan ikus daitekeen bezala, bi aldagaiek eredu bera jarraitzen dute lurralde osoan. %100eko bateragarritasuna ikusi ondoren, eredu estatistikoen bidez korrelazio linealak bilatu dira, begi-bistaz susma daitekeena analitikoki frogatzeko. Espainiako Estatuaren kasuan, 2004ko datuen tratamendu estatistikoaren ondoren zikoinen populazioaren (S) eta ume jaioberrien kopuruaren (B) artean korrelazio zuzena dagoela frogatu da ikerketa honetan (3. Irudia). Lortutako erlazioa lineala da (S = 0,1098B – 4.075,3) eta erregresio linealaren korrelazio koefizienteak (R2 = 0.99) erlazio hori oso handia dela adierazten du, bibliografian aipatzen diren emaitzekin bat etorriz.\n3. Irudia: Jaioberri kopurua (B), zikoina bikote kopurua (S) eta bi aldagai horien arteko korrelazio lineala.\nAtal esperimentalaren bigarren zatian, jaioberri kopuruaren eta zikoina kopuruaren arteko korrelazioa urte jakin horretan bakarrik (2004) betetzen den frogatu nahi da. Horretarako, antzeko metodologia erabiliz Espainiako populazioaren (P) eta zikoina bikote populazioaren arteko eboluzio historikoa aztertu da (4. Irudia). 1984tik 2004ra gertatu den jaiotza kopuruaren eta zikoina kopuruaren eboluzio historikoak ere korrelazio lineala betetzen du (P = 159,63S + 4.107) eta eredu estatistikoaren korrelazio koefizienteak (R2 = 0.98) erlazio linealaren egokitasuna bermatzen du.\n4. Irudia: Espainiako populazioa (P), zikoina bikote kopurua (S) eta bi aldagai horien arteko korrelazio lineala.\nZikoinaren Teoriaren alde hiru froga aurkeztu dira ikerketa estatistiko honetan. Alde batetik, mapa koloreztatuetan ikusten diren patroien bateragarritasuna frogatu da; bestetik, jaioberri kopuruaren eta zikoina kopuruaren arteko korrelazioa frogatu da; eta azkenik, populazioaren eta zikoina kopuruaren artean ere korrelazio lineala dagoela frogatu da. Froga estatistiko guzti horiek ThoS teoria egiaztatzen dute eta, are gehiago, Sexu Bidezko Ugalketaren Teoriak justifika ezin ditzakeen gertakariak Zikoinaren Teoriak argitzen ditu. Lan honek erakusten duenez, Sexu Bidezko Ugalketaren Teoriaren gainbehera iristear egon daiteke, nahiz eta ikerketa sakonagoak behar diren Zikoinaren Teoria berresteko.\nBenetako ondorioa eta lan honen helburua (disclaimer)\nLan honetan erabilitako erreferentzia bibliografiko, datu, mapa, irudi, grafiko eta froga estatistiko guztiak egiazkoak dira eta datu guztiak iturri fidagarri eta kontrastatuetatik lortu dira. Jakina, horiek manipulatuak izan dira hasieratik finkatutako teoriarekin bat etor zitezen. Lan honen benetako ondorioa estatistikaren erabilpen oker edo maltzurrak izan ditzakeen ondorio larriez ohartaraztea da. Zikoinaren Teoriaren zentzugabekeriak erraz erakusten du korrelazioa ez dela beti kausalitatearen ondorio. Bestalde, gogoratu arretaz eta zentzu kritikoz irakurri behar direla ustez zientifikoak diren ikerketa guztiak, horietako gehienetan azken paragrafo hau ez baita agertuko.\n Thomas Höfer, Hildegard Przyrembel, Silvia Verleger. New Evidence for the Theory of the Stork, Paediatric and Perinatal Epidemiology, 18, 88-92, 2004.\n Helmut Sies. A New Parameter for Sex Education, Nature, 332, 495, 1988.\n Matthew. The Bible, BibleGateway (New International Version), 1, 18, 2011.\n Katrien Stouffs, Sara Seneca, Willy Lissens. Genetic Causes of Male Infertility, Annales d’Endocrinologie, in Press, 2014.\n Josu Lopez-Gazpio. Zikoinaren Teoria Egiaztatzen Duen Eredu Estatistikoaren Aldeko Frogak (oral communication), (33. minututik aurrera) Kultura Zientifikoa Sustatzeko I Ikasle Topaketa, 2014.\n Robert Matthews. Storks Deliver Babies (p=0.008), Teaching Statistics, 22(2), 36-38, 2000.\n Blas Molina, Juan Carlos del Moral. La Cigüeña Blanca en España. VI Censo Internacional (2004). SEO/BirdLife, 2004.\nArgitalpen-data: 2014/05/27 · Atala: #KZJaia, Dibulgazioa\nZeri buruz hitz egin da sarean asteon? Astea oparoa izan da, hainbat gai jorratu baitira Interneten eta hementxe dituzue laburbilduta: […]\nJosu Lopez-Gazpio Egungo gizateriak dituen arazoen zerrenda egitea lan amaigabea da: politika eta ekonomia arazoak, gerra, gosea, kutsadura, hezkuntza gabezia […]\n[…] duela bost urte eta 49 ekarpen, Zikoinaren Teoria kontatzeko idatzi nuen lehen aldiz Zientzia Kaieran. Estatistika modu okerrean edo maltzurrean […]


Skandiberika, Ipar Euskal Herrian zehar — Eibar.ORG | Eibarko peoria\nHemen zaude: Hasiera / Blogak / Amatiño / Skandiberika, Ipar Euskal Herrian zehar\nSkandiberika, Ipar Euskal Herrian zehar\nAmatiño 2020/07/22 10:00\nEurovelo 3, Erromesen Txirrindu-bidea, Trondheimetik (Norvegia) Santiagora (Espainia) bitarteko Donejakue kaminoa da. Guztira 5.122 km., Suedian, Danimarkan, Alemanian, Belgikan eta Frantzian zehar. Zati frantsesari (1.700 km.) "Scandibérique" deritza eta, Galiziarantz, Euskal Herritik pasatzen da, Lapurditik zein Nafarroatik.\nBaionatik Iruñerantz, Baztan aldetik gurutzatzen ditu Pirinioak, eta zidor aski ezezaguna da arabar, bizkaitar eta gipuzkoarrontzat. Akize-Uztaritze arteko 80 kilometroak baino ez ditut nik bertatik bertara ezagutzen. Bide benetan polita, lasaia, lau-laua, erabat ordokia, patxadaz ibiltzekotan, merezi duena, Aturri eta Errobi ibaien ibarretan barrena.\nEzin esan sarbidea ezkutuan dagoenik\nIparretik hegoalderantz datorrelarik, Skandiberikak Akize (Dax) hiria kalez kale gurutzatzen du, auzo-errepidez abiatzen da Saubusseraino (Saubuça, gaskoiz), eta bertako elizdorrearen magaletik eskuinera, bost begiko zubitzarra hartu aurretik, jaisten da Aturri albora. Hemendik, Baionaraino, 46 kilometroz, ez du galbiderik.\nSaubussetik Ahurtira 29 km. eta Ahurtitik Baionara, 17 inguru.\nAhurtirainoko txirrindu-bidea ibaiaren eskuineko ibarretik doa, ur emariaren aldamenetik sekula nabarmen aldentzeke. Ez da “bidegorri” hiritartua, auzokoen eguneroko ibilbide arrunta baizik, eta noizik behin ikus daitezkeen auto geldoak bertako bizilagunenak baino ez dira: "Sauf riverains".\nEz da sarrerarik ordaindu behar\nSaubuçatik Ahurtirako erdibidean-edo, txirrindulari interesatuak antzeman ahal izango du parez-pareko ibarrean, ezkerraldean alegia, Port-de-Lanne herrixkaren etxe-bildua. Izenaren jabe, Port-de-Lanne portua izan zen noizbait, eta ez nolanahikoa, Akizetik Baionaraino sekula izan den aurreneko ibai-kaia baizik.\nEzusteko marearen mitoak bizirik dirau. Arrantzan ziharduen lagunak lau metroko gorabehera izan ohi dela segurtatu zidan. Internetek 2 metro inguru dio.\nPort-de-Lanne da, gaur egun, arrantzazaleentzako kokaleku atsegina, non mareak pare bat metroko gora-behera egiten duen birritan egunero, eta erreka-bazterrean euren kanpinak jarri izaten dituzten turista ezjakinek ustegabekoren bat baino gehiago jasan ohi duten. Lekuak ez du aparteko erakarpenik, balio historikoa izan ezik, eta bakoitzak jakingo du zubia pasatu, hainbat kilometro egin eta ordubete galtzerik, edo irabazterik, merezi ote duen.\nAhurtira helduez gero, txirrindulariak bi aukera ditu Baionaraino jarraitzeko, ezker ibarretik zein eskuinetik. Ezkerrekoa, hegoaldekoa, lurrez Euskal Herria da eta eskuinekoa, aldiz, iparraldekoa, Landetakoa, inguru honetan Aturri ibaia baita bi barrutien arteko muga.\nEsan bezala, Ahurtiko zubia gurutzatuz gero, bideak euskal ibarretik jarraitzen du, Urketan eta Lehuntzen zehar, Ardanibia ingurutik, Errobirantz. Bidea erosoa eta polita da oso.\nEskuin ibarreko bidegorri zoragarria, aurrekoz atzera, Akize aldera hartutako argazkian.\nAhurtiko zubia bere gisara utzi eta eskuin ibarretik jarraituz gero, ostera, Landetako ibarretik, Bokalerantz, hasierako bidegorria luxuzkoa da baina, Baionara sartu aurretik, nik dakidan neurrian behintzat, bidea aldats egiten da, zaildu, eta kaletartu.\nAukeran, nik nahiago euskal ibarretik (hegoaldekotik), Baionako merkatu plazaraino eta, handik Uztaritzeraino, Errobi ibaiaren ezker ibarretik, Maite Barnetxe ibilbidetik alegia.\nEzkerrez nahiz eskuinez, zer nahi aukera delarik, Aturria ezagutzen ez duenak ezer gutxi daki euskal ibaien edertasunaz.


Aurten, Euskal Herriko Mugimendu Feministak zaintzaren gaia jorratu du, egun bizi dugun zaintza krisia sozializatu eta honi irtenbidea eman asmotan. Hau honela, EHN*G-tik ere gaia landu behar genuela ikusi genuen, zaintzaren aferak neska* gazteongan duen eragina zein den aztertzeko. Honetarako, Zaintzarik gabe, bizitzarik ez! Dinamika martxan jarri genuen otsailaren 10ean egindako ekimenarekin. Honen ostean, beste hainbat mugarritan ere zaintzaren gaiarekin neska* gazteok bizi dugun problematika sozializatu dugu.\nDinamika bera, azken asanblada nazionalean kokatu bezala, maila nazionalekoa da. Honek esan nahi du herrietan ez duela lurreratze espezifikorik izango, ez dela honetarako bitarteko konkreturik egongo, eta orokorrean herriei ez zaiela ezer konkretua burutzeko eskatuko. Baterajotzean irtendako ondorioetan berretsiz, EHN*G-k mugimendu izaera du eta honek, maila lokal zein nazionaleko dinamika eta edukiekin mugimendua bera indartzea esan nahi du.\nHerrietan itzulpen zehatzik izango ez duena arren, material kutxa honen bitartez, dinamikan zehar sortzen joan garen baliabideak partekatzea da helburua. Bai dinamikan zehar egin ditugun irakurketa ezberdinak, zein kartel, tailer proposamen, iritzi artikulu, etab.\notsailak 10 kaleak moztu genituen sistema honen kolapso baten aurrean gaudela eta egoera honi proposamen eta alternatiba baliogarririk ez zaizkiola eman salatzeko!\nOTSAILAK 10eko ekimena


Ikuskizunak. - Lemmy.eus\nGehitu, galdera berri bat zk. iruzkin sakatuz, ikuskizunei buruzko galdera bat.\nHobetsi Euskal Herriko ikuskizunak.\nGo!azen telesaileko protagonistak udaleku batean elkarrekin daude… Zein da udalekuaren izena?\nNori, zein abeslariri, deitzen diote “Orioko bardoa”?\nEuskarazko folk musika taldea, Euskal Herriko mendebaldekoa, 1971n sortua eta, Euskal Herrian jardunean urte gehien, 44 urte, eman zuena izan ondoren, 2015eko azaroaren 22an desegin zen taldea. Gabriel Arestiren, Beñat Etxepareren hitzekin abestiak osatzen zituzten. Entzuleak abesten jartzen zituzten ‘Pub Ibiltaria’ izeneko kontzertuetan eta zuzenekoak ere grabatzen zituzten… Taldearen izena?\nNora joaten ziren bikotekidea eskatzera erromes, eta non ibiltzen ziren harri bitxi baten inguruan bueltaka ezkongabeak bikotekide bila (harri bitxi hori meteoritoa delako ustea dago).\nNeskazaharrak joaten dira\nSantuari eskatzera senar on bana,\nsenar on bana, komeni bada.\nSantuak esaten die,\nburua(re)kin ez, burua(re)kin ez,\nZergaitik lehenago akordatu ez,\nakordatu ez, orain batere ez".\n1976an Euskal Herriko eta Australiako gizonezko kirolarien arteko lehia jokatu zen Donostian. Australiarrak nagusitu ziren, eta garbi geratu zen australiarrek erabiltzen zuten materiala hobea zela. Zein probatan nagusitu ziren australiarrak? (Geroztik euskaldunak beren materialak aldatu zituzten; australiarrek erakutsitako eredura igaro ziren).\nEuskal Herriko herri batean, urtero, irailean, Artzain Txakurren Nazioarteko Txapelketa ospatzen da… Zein herritan ospatzen da?\nNork eraman zituen Bertsolari Txapelketa Nagusiko 2009ko eta 2017 txapelak?\nZein bertsolari izan zen ,1967ko Bertsolari Txapelketa Nagusian, unerik gogoangarrieneko protagonista? (Hasieran ikus-entzule askoren txistuak, gero txalo zaparrada jaso zuen).\nNola deitzen da EITBk eskaintzen duen zerbitzua, dageoneko emititu diren saioak, nahi den unean, (berriro) ikusi ahal izateko?\nZer ospatzen da Euskal Herriko hainbat herritan, neguan, beti ere Aste Santua baino lehenago? (Antzinako tradizioari atxikitako ospakizunak dira (bereziki herri txikietan), nahiz eta gaur egun, EHko hiri eta herri gehienetan nola edo hala ospatu, antzinako tradizioekin lotura barik). [Laguntza: Santa Agata jaiari lotutako ospakizunak… ez].\nNongoak dira Alaitz eta Maider?\nLeon Bilbao eta Maurizia Aldeiturriaga, zertan ibiltzen ziren elkarrekin?\nXalbador eta Mattin Treku, zertan ibiltzen ziren elkarrekin?\nUztapide eta Basarri, zertan ibiltzen ziren elkarrekin?\nLau urtean behin jokatzen da Bertsolari Txapelketa Nagusia; non jokatu zen azken finala?\nLau urtean behin jokatzen den Bertsolari Txapelketa Nagusian, nor izan zen azken txapelduna?


HEZKIDETZAN ESKU HARTZEN talde-bloga: Elkarbizitzan TRATU ONAK !\nHarremak parekideak eta osasuntsuak eraikitzeak genero, klase, etnia, botere, adin eta sexualitate-harremanei buruzko hausnarketa sustatzen du.\nIkerketen arabera ez dago sexuak baldintzatutako patroi bat eta bakarra gizonen eta emakumeen arteko garunean: “Ezaugarri batzuk arruntagoak dira emakumeen artean gizonen artean baino, beste batzuk arruntagoak gizonen artean emakumeen artean baino, eta beste batzuk ohikoak dira emakume zein gizonen artean. Baina giza garunak ezin dira bi kategoriatan sailkatu. Ez dago garun maskulino edo femeninorik. Giza garuna ezaugarrien “mosaiko” bat da”. Hori dela eta faktore sozio-kulturaletara iritsi behar da elkarbizitza eta bizimodu zoriontsua eta baketsua izateko.\n· Identitatearekin bat egon.\nNorberaren indentitatearekin gustura egonda harreman positibo eta autonomoak eraikitzeko pres egongo gara.\n· Eremu pribatu eta publikoan berdintasuna, elkartasuna eta askatasuna aritu.\nGarapen pertsonal eta soziala pararleloan sustatu beharra dago munduaren hobekuntzaren aldeko konpromisoa hartuta berdintasuna, elkartasuna eta askatasuna arituz\nIzaki sozialak garela eta zoriontsu izateko gogoz bizitzeko nahia dugula, ez ditugu ahaztuko:\n· Estereotipoak apurtu “Naizena naizelako” “apaingarrien” erabilera (adierazpena) neuk aukeratuko dut.\n· Komunikazioa : norbere buruarekin, besteekin, inguru hurbilean (bizidunak, objetuak eta paisaia) harremanak zainduz.\n· Maitasun osasuntsua sustatzen duten harremanen alde egin: begirunea, askatasuna, independentzia, autonimoia, erantzunkidetasuna, enapetia, berdintasuna, ekitatea eta asrtzio-komunikazioan oinarrituak.\n· Erantzunkidetasuna / Elkar ardura\no Ordena kulturala (patriarkatua) eta ekonomikoa (kapitalismoa) aldatu ekofeminismoekin\nGure ongizaterako harremanak zaintzea eta tratu onak sustatzea ezinbesteko lehentasuna dugu aniztasuna biziz eta berdintasunean heziz. “Un mar de fueguitos” laburbilduta dugu.\nEta irudi honetan agertzen dena praktikatzen hasi bezain pronto zoriontsuago sentituko omen gara. Proba ezazu!\nETIKETAK #Edurne, GATAZKAK, Tratu onak


Erakundeak geroz eta digitalizatuago dauden ingurunean, eta ondorioz, geroz eta ahultasun gehiagorekiko esposizioa izanik, segurtasun digitala eta informazioaren segurtasuna optimizatzen lagunduko diogu zure enpresari, eta baita gertaeren aurreko erantzun onena ziurtatzen ere.\nEnpresek estrategia argia eta zibersegurtasun-neurri egokiak behar dituzte haien aktibo digitalak edozein ahultasun eta erasoren aurrean babesteko eta negozioaren jarraipena bermatzeko.\nMonitorizatu, alertatu eta mehatxu eta ahultasunak ezabatu edozein eraso edo segurtasun-arazo gertatu aurretik gure informazio-sistemetan, datu korporatiboetan edo edozein aktibo digitaletan. Eta arintasun eta eraginkortasunez erantzun gertaeren aurrean, horien eragina arinduz.\nTeknologia ez da nahikoa enpresa bat zibererasoetatik babesteko, pertsonek lotutako arriskuak ulertu, eta jardunbide egokiak ezagutu eta aplikatu behar dituzte zibersegurtasunaren arloan, bereziki lan-eredu malguen testuinguruan.\nIkuspegi argia, objektiboa eta errealista izatea enpresaren segurtasun-funtzioaren gainean, estrategia, gobernu-eredu, politika eta jarduketa prozedura egokietan oinarrituz, zeinak gure interes-taldeek behar duten konfiantza sortzen duten.\nZibersegurtasunean oso aditua den eta arlo horretan kualifikatuta dagoen talde bat izatea, azpiegitura teknologiko onenak eta gure negozioari eragiten dioten araudi-betekizunak betetzea, segurtasun-arazoek gure markaren ospeari eragingo ez diotela ziurtatzeko.\nHauek dira zure zibersegurtasuna bermatzeko gure soluzio nagusiak\nCSIRT FIRST.org-ek egiaztatuta\nUNE-ISO 27001 ziurtagiria eta Segurtasunaren Eskema Nazionala maila ertaina\nGure CSOC bidez egindako eragiketa\n60 espezialista baino gehiago, 20 ziurtagiri espezifiko baino gehiago zibersegurtasunean\nMerkatuan liderrak diren soluzio eta teknologiak\n50 bezero baino gehiago


Amorebieta-Etxanoko Udalak Mugikortasunaren Astearekin bat egin du — Amorebieta-Etxanoko Udala\nAmorebieta-Etxanoko Udalak Mugikortasunaren Astearekin bat egin du\n• Amorebieta-Etxanoko Udalak “Mugikortasunaren Astea” antolatu du, kontzientziatzeko hainbat jarduerarekin • Bihar, osteguna, Zelaieta parkean eta Gudari kalean tailerrak egongo dira eta bizikleta ugari ikusi ahal izango da; guztia garraio jasangarriaren zentzuzko erabileraren inguruan sentsibilizatzeko\nAmorebieta-Etxano, 2019ko irailaren 18a. Amorebieta-Etxanoko Udalak aste honetan ospatzen den “Mugikortasunaren Astea”rekin bat egin du. Horretarako, bihar, osteguna, irailak 19, hainbat ekintza egongo dira garraio publikoaren garrantzia azpimarratzeko, mugikortasun jasangarria bultzatzeko eta autoen zentzugabeko erabilerak gure hirietan eragindako kutsadura eta baliabide energetikoen kutsaduraren inguruan sentsibilizatzeko.\nHauek izango dira programatutako ekintzak: Mugikortasun iraunkorrari buruzko errealitate birtuala gunea; bizikleten mekanika tailerra; bizikletak, tandem-ak, bizikleta elektrikoak eta hoveboard-ak egongo diren gune bat, Party-bike (6 pertsonentzako bizikleta) eta mugikortasun iraunkorrari buruzko tailerrak.\nEkitaldiak arratsaldeko bostetatik zortzietara (17:00-20:00) izango dira, Zelaieta parkean eta Gudari kalean. Gudari kalean trafikoa etengo da ostegunetik (15:00etatik) igandera (22:00etara).


Mundaka (1953) Irakasle Eskolan ikasketak egin zituen eta gero hamaika lanbidetan aritu da: marinel, irakasle, gidoilari, itzultzaile eta idazle. Omar Nabarro goitizenarekin bost poesia liburu argitaratu ditu.\nArgitalpenak: Itsastxorien bindikapena, Egutegi esperimentala, Gizaeuropa, Gaua zulatzen duten ahusietan, Eragiketa basatiak, Odoleko eskifaia, Atoiuntzia, Speed gauak, Azken fusila, Manhattan, Hemen datzana da, Urdaibaiko ipuin eta kondaira, Laudano eta sutautsa, Beleen berbaroa, Itzala itzuli zenekoa, Europako mugetan barrena...\nHarritu egin nau hegaztia hain gertuan ikusteak. Hortxe-hortxe nire eskua baino metro bat harago.\nEzagutu uste izan dut; bernagorria, paduretan eta leku zingiratsuen ibiltzen dena. Baina leku hau ez da padura, ez eta zingira, olatuak hausten direneko itsas zabaleko haitza baino.\nGaixorik da, esan dut nire artean, ibiltzeari utzi barik.\nBeste pauso parea nik eta hegaldi labur bat egin du berak. Ez da urrun joan. Berriro hortxe ikusi dut eta, Gaixorik, ziur, esan dut nire artean. Hunkimenez begiratu diot.\nHalako hegaztiak hain hurretik ikusteko era gutxitan izaten dela eta, geldi lotu naiz, begira.\nHaren berna gorriei erreparatu diet lehenik, hortxe ezagutu baitut nor den, eta lepoko lumajeari gero. Orraztu gabeko umea begitandu zait, batez ere mokoa kolpaturik bezala duela ikustean. Luzaz biziko ez dela pentsatu dut, nire bidean aurrera.\nHaitz arteko halako gune batera iritsi naiz. Hantxe biluzturik, uretan sartu naiz. Denbora ez dela inguru honexetan agertu zen harrizko aizkora etorri zait gogora. Eskualdeko zaharrena, datazioa fidagarri egin badute behinik behin. Gero urpean metro erdira objektu zuri batek erakarri nau. Plastikozko zorro horietako bat, ur biren artean igerian. Harago, kanoa kolore bizietako batzuk agertu dira.\nUretatik irtenda jantzi egin naiz, lehengo bideari ekiteko prest. Haatik, jakingurak eta egunaren harrigarriak haitz batean gora egitera dei egin didate. Haitza, izatez, fosil harria da. Ostikadatxo batez haitz zati bat erauzi dut. Koral itsasoko izakiak omen dira harri bihurturik ikusten ditudanak. Ehun miloi urte zahar. Baina ez dago hori neurtuko duen erlojurik. Fosilak eurak dira erlojua. Zakutoan gordeta itzulerako bideari ekin diot.\nOrduan nahastezina den mokoa ikusi dut, haitzetako sakonune baten ertzaren gainetik ikusgarri.\nKaioa, esan dut nire artean, kaio hauskaren moko horiko beheko ezpainean gorriune nahastezin hori ikustean.\nHurreratu egin naiz, berriro harriturik, kaioak hain gerturik ikustea kasik aingeruak ikustea bezain gaitz izaten da eta.\nHanka biak gorputzaren azpian atzerantz luzaturik, kaioaren jarrera heriotzaren zain dagoenarena da.\nBuru-kalkulu bat egin dut, ea hegaztia harrapatzea eta beste norabait eroatea merezi duen. Ezetz erabaki dut.\nGogora, beste kaio zauritu bat etxean hartu nuenekoa etorri zait. Orduan Evarekin maitemindurik ez dakit baina grinaturik nengoen. Eta Eva esatean argi dago haren izena ez zela Eva, baina niri Eva balitz moduan gogoratzen zait. Edozein aitzakiarekin gainera.\nEvak etxean ikusi zuen kaio hura neska gaztetxo batzuek topatu zuten. Etxetik gertuan, hondartzan. Iluntzez eta ezkutuan zigarrotxoak erretzen zihardutela. Eta neuri ekarri zidaten, gaixoa. Hegal bat zuen hautsita.\nOnartu egin nien, eskolan irakasten zietena, animaliak zaindu behar direla eta hura dena, ipuin hutsa zela pentsa ez zezaten. Bainuontzian sartu nuen.\nEvak eta biok gau hartan paradisukoa jo genuen eta goizaldean komunera altxatu ginen. Biok. Lehenik ni, eta gero bera. Kaio zaurituak bioi antzeko zirrara eragin zigun. Kaioaren neurri itzela bainerak ematen zuen. Ez zen han apenas sartzen. Eta dena kakaztua zuen. Izu laborriz.\nBiharamunean etorri zen Aldundiko langile gizonezko bat kaioaren bila. Bekokian igarri nion nik neuk buruan neukana zeukala berak ere. Zertarako salbatu kaio bat, lekuetan kabitu ezinik dabiltzanean? Halako kaiola berezi batean sartuta eroan zuen. Eta gaur arte.\nEz dut beste kaio bat salbatzeko ahalegin egin izan nahi. Nahita ere, nora eroan? Gure historiaurreari buruz dakiguna aldarazi behar omen duen aizkora agertu zen haitzean gora egin dut. Kaio barik.\nBerton hautsi du horrek hanka, pentsatu dut, nik neu ere berdin egiteko arriskuan nagoela ahaztu ezinik. Eta ageriko logika haririk gabe gogoa arrantzaleek kaioak etxera bizirik ekartzen zituzten denboretara joan zait. Gero jauzi horretan logika bat badela otu zait. Arrantzale basati haiek kaioak hankatik lotzen zituzten. Eta hantxe izaten zituzten. Etxe aurrean. Animalia preso ikustearen plazera hutsagatik.\nHaitzaren gainean bada halako ordoki bat, belarrez estalia. Horietan zapaltzen hasi naizenean mendabeltzaren usainak zauri egin dit ariman eta, berriz, landare unbelifero izengabekoen lurrunak horditu egin nau. Halako batean trenaren txistua aditu dut, eta trenbidearen bila joan naiz.\nBelarren artean joan naiz, lur piloetan zapalduz. Inurritegiak, esan dut nire artean. Baina ez dut inurririk antzeman.\nTarte batez hortxe ibili naiz, irteera lekuren bat non ote, txikitan ezagutu nuen bidetxoa landare sarriek itxita topatu dudanez gero. Eta horrela, belar zapalduak ikusi ditut, eta xendra moduko bat, eta horrexeri jarraitzea erabaki dut. Orduan mirari modukoa izan da hura han ikustean.\nAntzinako bidearen ertzean, pikondoen babespean, arlotxo bat ikusi dut. Sasiei lekua kenduz aitzurtua, zerura begira jarritako aldarea begitandu zait. Lorontziarena eginez plastikozko edontziak, eta edontzi horietan, eguzkiari diosala eginez, landaretxo bana. Denetara, hamar bat landaretxo. Nahastezinak. Kalamu landareak.\nPoztasunezko hierarkia baten arabera atondurik bezala, goi-ezker ertzeko landareak kimu hutsak dira; behe-eskuinekoak, ostera, hazitxoak. Haziek kimuei eguzkiaren bidea erakusteko moduan, esan dut nire artean.\nLandareen inguruan hezetasunezko eraztunak dagoz, ureztatu berriak diren seinale. Begiratu eta alde egin dut, landareak hara ekarri dituzten oinek markaturiko bideari jarraituz, belartzan tentu handiz zapalduz. Aldare horretan natura gurtzen dutenak hurrengoz etortzean ikaratu ez daitezen.\nHala, aldarea eraiki dutenenganako sentimen laino baten mendean, trenbidera iritsi naiz. Eta nire artean erabaki dut bazter hori galdara kosmikoa dela.\nOrdu honetarako, pentsatzen dut hau idaztean, bernagorria eta kaioa hilak dira, bihar edo etzi gazte batzuek kalamua erreko dute, eta etzidamu —nork daki ez ote den gaur gauean— neu ere hilko naiz. Fosil harriek, ostera, hortxe segituko dute. Baina ez betiko. Halako batean galdara kosmikoa lehertu egingo da, eta beste su bat hasiko da. Gu barik. Ezer barik.


Erabaki dituzte zerrendak | Erabaki dituzte zerrendak – iparraldekohitza\nekaina 3, 2020\nErabaki dituzte zerrendak\nHerriko bozetako bigarren itzulirako hautagaitzak adosten aritu dira azken asteetan bigarren itzulia behar duten hemezortzi herrietako zerrendak. Ekainaren 28an izanen dira hauteskundeak\nHilaren 28an izanen da herriko bozen bigarren itzulia, martxoaren 15eko lehen itzulian erabakiak gelditu ez ziren Ipar Euskal Herriko hemezortzi herrietan. Hautagaitza batzuen artean akordioak lortu dituzte; beste batzuek, lehiatik erretiratzea erabaki dute. Atzo zen azken eguna suprefeturan bigarren itzuliko zerrendak aurkezteko. Orain arte ateratako informazioen arabera eta, sorpresarik ezean, honako lehia hauek izanen dira herri nagusietan:\nLaduche ez da aurkeztuko\nJean Louis Laduche Azkaingo (Lapurdi) auzapez ohi gabe, lau hautagai lehiatuko dira bigarren itzulian. Hauek izan ziren emaitzak martxoaren 15ean: Jean Louis Fournierrek bozen %29,1 lortu zituen; Benedict Luberriagak, %19,3; Gorka Tabernak, %18,1; Pierre Clausellek, %17,6; eta Jean Louis Laduchek, %15,1.\nEtxeto eta Etxegarai\nHenri Etxetoren zerrenda sozialista (lehen itzulian %29,8) eta Mathieu Bergerena (%11,2) elkartu dira azkenean, eta, ondorioz, abertzale, ezkertiar eta ekologistak batzen dituen Baiona Berdea eta Elkarkidea (%13,1) zerrendak hautagaitza erretiratzea erabaki du —larunbateko biltzar nagusian, bakarrik ez aurkeztearen alde bozkatu zuten elkarteko kideek—. Etxetok egungo auzapez Jean Rene Etxegarai (%40,3) izanen du parean bigarren itzulian.\nFrancis Gonzalez arriskuan\nBi zerrenda izanen dira Bokaleko (Lapurdi) bigarren itzulirako: Dominique Lavignek (bozen %32,2 lortu zituen lehen bozaldian), eta Marie-Ange Thebaudek (%26,7) bat egitea erabaki dute. Parean, gaur egungo auzapeza izanen dute: Francis Gonzalez (%41,1).\nHiru zerrenda aurkeztuko dira, lehen itzuliko berak. BeÃ±at Elkegarai abertzalearen zerrendak (%28,9) elkartzea proposatua zion Louis Labadot (%37,6) komunistaren zerrendari, baina Labadotek uko egin dio elkartzeari. Mixel Etxebest (33,4) egungo auzapezarena da hirugarren zerrenda.\nVeunac erretiratu da\nLau zerrenda aurkeztuko dira bigarren itzulira, orain arteko auzapez Michel Veunacek hautagaitza bertan behera uztea erabaki ondotik. Lehen itzulian bosgarren lekua lortu zuen, bozen %12,2rekin. Bere zerrendako hiru Jean Benoit Saint Cricq eskuineko hautagaiari batu zaizkio. Errepublikanoetako Maider Arostegik lehen itzuliko zerrenda errepikatuko du, bozen %38,8 eman zizkiona. Parean, Guillaume Barucq (%16,2) izanen du, ezkerreko abertzaleek, berdeek eta intsumituek osatzen duten Euskal Herrian Berde eta Solidario zerrendarekin (%12,3) aliatuta. Natalie Motschek (%14,2) ez du akordiorik lortu Barucqekin, eta, beraz, bere aldetik aurkeztuko da.\nKotte Ezenarro, ezkerretik\nAkordioa egitea adostu dute sozialistek, abertzaleek eta komunistek. Hendaia Biltzen zerrenda abertzaleak (%18,4 lortu zuen lehen itzulian) bilera egin zuen larunbat gauean, eta ontzat jo zuen Kotte Ezenarro (%41,1) egungo auzapezaren zerrenda sozialistarekin batzeko akordioa; Laurent Tariolen (%7,8) zerrenda ere batuko zaie. Pascal Destruhaulten (%32,7) zerrenda izanen dute parez pare.\nAkordiorik gabe, azkenean\nItsasun, hiru zerrenda izanen dira buruz buru: Jean-Paul Iturburuarena (bozen %38 lehen itzulian), Mikel Hiribarrenena (%34,3) eta Louis Uztarrozena (%27,7). Uztarrozen zerrendakoak Hiribarren abertzalearenera batuko zirela zabaldu bazen ere, azkenean, bereizirik aurkeztuko dira.\nIdiart eta Bederede batera joanen dira\nSenperen, François Bederede (%16,7) buru duen zerrenda abertzalea Dominique Idiarten (%41,2) zerrendarekin aurkeztuko da, eta elkarrekin ariko dira gaur egungo auzapez Pierre-Marie Nousbaumen (%42) aurka.\nLehen itzuliko berak\nLehen bozaldiko hiru zerrenda berak aurkeztuko dira bigarrenean ere UrruÃ±an. Filipe Aramendi ezkerreko abertzaleak bozen %40,8 lortu zituen; Francis Gavilanek, %29,8 —hark hartu du Odile de Corale auzapezaren segida—, eta Sebastien Etxebarnek, %29,4. Aramendiren zerrendak aliantza proposamena egin zion Etxebarneri, baina hark uko egin dio.\nBruno Karrere bide onean\nHiru zerrenda aurkeztuko dira Uztaritzen (Lapurdi), Dominique Lesbatsek erretiratzea erabaki ondotik. 2008-2014 bitartean auzapez izandakoak bozen %12,65 eskuratu zituen lehen itzulian. Orain, Bruno Cendres hautagaiari (%19,7) emanen dio babesa. Lehen itzulian %45,23ko emaitza lortuta, Bruno Karrerek ez luke arazo handirik izan behar auzapez kargua atxikitzeko. Jean Claude Saint Jean (%22,43 ) izanen da hirugarren hautagaia.\nEneko Aldanak lor lezake\nEneko Aldana ezkerreko abertzaleak (%44,6 lehen itzulian) haizea alde du. Parean, Guy Poulou orain arteko auzapezaren bi auzapezorde izanen ditu: Isabelle Dubarbier (%17,2) eta Henri Hirigoienberri (%13,6); ez dute akordiorik lortu. Joseph Aranburuk (%12,3) lehiatik erretiratzea erabaki du; Dominique Dugetek ez du oraindik erabaki.\nMugarik gabeko herria aldarri\nMattin Larzabal, bizia euskarari emana


Enpresa - Etxeonenak\n30 urtetik gorako esperientzia duen enpresa hau helburu bakar batekin sortu zen: premien araberako kalitateko etxebizitzak eskaintzea.\nBadakigu, gaur egun, enpresa batek ereduzkoa eta berritzailea izan behar duela. Horrela, soilik lortzen da gure erakundeko atal guztiengan (bezeroengan, akziodunengan, langileengan, hornitzaileengan, profesionalengan eta abar) eragina duten konpromisoak uztartzea.\nPertsona kualifikatuen eta konprometituen talde batek osatzen du gure enpresa. Lantalde horrek bere esku dauden bitartekoak eraldatzen ditu “gure bezeroen premien araberako obrak eta zerbitzuak sustatzeko, gauzatzeko eta eskaintzeko”.\nLantalde gaztea eta dinamikoa gara, eta esperientzia handia dugu etxebizitzak sustatzen eta eraikitzen. Eskaintzen ditugun etxebizitzen eta zerbitzuen kalitatea da gure lehentasuna. Enpresako sail guztien ahaleginek helburu komuna dute: zu gogobetetzea.\nKonpromiso horrek Euskal Autonomia Erkidegoko higiezinen sektoreko erreferentziako enpresa bihurtu gaitu.\n30 urtetik gorako esperientzia dugu. Enpresa 1987. urtean sortu zen, Gipuzkoan etxebizitza berriak sustatzeko. Eratu zenetik 4.000 etxebizitza baino gehiagoren eraikuntzan esku hartu dugu udalerri askotan, hala nola Donostian, Irunen, Hernanin edo Errenterian. Helburu argia dugu: gure bezeroen premien araberako kalitateko etxebizitzak eskaintzea.\nZure etxebizitza erosteko prozesu osoan lagunduko dizugu, zure etxebizitzaren diseinuan parte hartu ahal izan dezazun eta zure etxe bihurtu ahal izan dezazun. Kontratua sinatzen duzun unetik, eta giltzak jaso eta gero ere bai, beti izango duzu gure babesa eta hurbiltasuna.\nEsperientzia handi horri esker, bezeroaren edozein eraikuntza-beharretarako soluzioak eskain ditzakegu.\nGure ingurunearen gero eta konplexutasun handiagoa kontuan izanik, eta etengabe hobetzeko eta, hartara, etorkizunari zentzuz eta arrakastaz aurre egiteko asmoarekin, etengabeko hobekuntzara zuzentzen da gure lan egiteko modua —higiezinen sustapenaren arloko sustapen eta kudeaketa integralaren etengabeko hobekuntzara, hain zuzen ere—.Gure enpresaren filosofian beti hartzen da aintzat etengabeko hobekuntza, eta batik bat kalitatean, segurtasunean eta berrikuntzan nabarmentzen da, betiere gure bezeroen erabateko gogobetetasuna ziurtatuz.\nPrintzipio horiek gauzatzeko, ETXE ONENAK enpresan, kalitatea, segurtasuna eta osasuna uztartzen dituen kudeaketa-sistema baten arabera lan egiten dugu, prozesuen araberako kudeaketan oinarrituta. Kultura horren ondorioz lortu dugu OHSAS 18001:2007 nazioarteko arauaren araberako kudeaketa-sistemaren ziurtagiria.\nAdituak gara higiezinen proiektuen kudeaketa integralean; hirigintzaren eta lurzoruaren kudeaketatik hasi, eta salmenta osteko kudeaketara arte, oso-osorik hartzen dugu higiezin-sustapeneko proiektu baten garapena.\nAzken finean, ETXE ONENAK KONPROMISOA duen enpresa da. Bizitegi-soluzioak eskainiz, gure bezeroen premiak gogobetetzeko konpromisoa dugu. Zuretzat egokitutako etxebizitzak dira, erosotasuna eta iraunkortasuna oinarri izango dutenak.\nSustapen bat aukeratu Sustapena Zabaleta berri Karabel Berri Jolastokieta Florida 25-27 Zabaleta berri 60 Xenpelar 2 Alzukaitz Oinaurre San Bartolomé Muinoa


Guri buruz - TOPTAC Co., Ltd.\nAltzairuaren hustubidea eta tuboa\nANGULU BARRA / ALTZEKO ANGLA\nCORRUGATED ARRAZKIAREN FITXA\nHOLLOW ATALAREN PLAZA TUBEA\nHONDAKIN GALDUTAKO HONDAR BITARTEKO TUBAK\nAZALERA GALVANIZATUTAKO HOSTA ZUBIAK\nGALDUTAKO HONDAREN SAILKAPEN ZUBIA\nAZALTZEKO GALDERAK AURRERATU\nGI / GL / PPGI / PPGL BILDUAK\nGL KOLLOAK / Galvalume bobinak\nGI KOLLOAK / GALDUTAKO BILKURAK\nPPGI BILKURAK / GALDUTAKO GALDUAK PREBINTUTAKO PRE\nPPGL BILKURAK / PREPINTATU GALVALUME BILDUAK\nToptac co., Mugatua, Hongkong-en (Txinan) kokatuta dago. Eraikuntza / eraikuntzako materialen nazioarteko hornitzailea, barneko dekorazioko materialak. Eman altzairuzko banda galbanizatua, hot-dip galvanizatutako altzairuzko hodiak, EMT eroanbidea, soldatutako altzairuzko hodiak eta altzairuzko plastikozko konpositezko hodiak, egiturazko altzairua, altzairuzko sareak, produktu gehienak egokiak dira zubi, tunel, trenbide igarobideko metrorako eta abarrentzako. tren eta eskala handiko 4 eta 5 eraikuntza mota, baita goi mailako laguntza sistema ere, eraikuntza faseko ibilgailu hibridoa, transformadorea, zentral nuklearra eta ontziola, garraioa eta departamendurako laguntza sistema.\n219-3620mm diametroko altzairuzko hodi diametroa, horma lodiera 4-30 mm eta JCOE altzairuzko hodiaren alde bikoitzeko zuzeneko urpeko soldadura tutuan espezializatuta dago, eta produktuen zehaztapena 400 - 1500 mm diametroa da, 3 m-12 m. luzera, 8 mm-60 mm hormako lodierarako. 30-800mm diametroko altzairuzko hodi karratuak, 3-40 mm-ko horma lodierarako eta altzairuzko hodien hodiak, 325-1420mm diametrorako, 8-40mm hormako lodiera dutenak. Produktuak oso erabiliak dira makineriaren fabrikazioan, ontzigintzan, automobiletan, eraikin handiko eraikinetan, altzairuzko egitura handian, altzairuzko egituraren etxebizitza, nirea, altzairuaren euskarria, gas garraioa, ur garraioa, petrolio meategia garraiatzeko plataforma eta abar.\nBezeroen eskaera gure erreforma eta berrikuntza jarraituen motorra da\nProduktuek nazioarteko merkatuaren baldintzak betetzen dituzte kalitatezko auditoria zorrotzaren bidez\nSalmenta osteko zerbitzua fidagarria\nSalmenta osteko zerbitzua nazioarteko merkataritzan lehentasun nagusia da, eta salmenta osteko zerbitzu perfektuak gure bezeroei erosketa esperientzia onena emango die.\nGure produktuak honako hauek dira: GB estandar nazionala, amerikar estandarrak (API ASTM ASME), DIN estandar alemaniarra, JIS estandar estandarra, BS estandar britainiarra kalitatea kudeatzeko eta kalitatea ziurtatzeko sistema oso eta eraginkorrarekin. produktuaren kalitatea lehen postuan jartzen ahalegintzen gara. Konpainiak ekipo teknologiko aurreratuak eta ikuskapen neurriak ditu. Ikuskapen ekipamendu aurreratuak eta tresnak ditugu: X izpiak hautemateko ekipoak, UT ikuskatzeko makina, proba hidrostatikoko makina, tentsio probarako makina, analisi metalurgiko probatzailea, proba fisikoa eta analisi kimikorako laborategia eta osoa. ikuskapen sistema. Ekipamendu horiek guztiak eta probak eta ikuskapen neurriak bermatzen dute produktuen ekoizpenak eta ikuskapenak baldintza estandarrak bete ditzakeela eta bezeroen eskaria asetzeko. Konpainiaren funtzionamenduak fede ona hartzen du oinarri gisa, eta gure bezero berri eta zaharrei esker ona adierazten diegu kalitate onena, prezio zentzuzkoa eta saldu osteko zerbitzurik onena. Zintzotasunez espero dugu epe luzerako lankidetza ezartzea elkarren onurarako eta elkarrekin garatzeko!\nAltzairuzko plakak, bridak eta beste tutu material batzuk hornitzen ditugu, produktu ez estandarrak bezeroaren eskakizunaren eta korrosioaren aurkako prozesamenduaren produktuen fasean.\nONGI ETORRI GARA\nAltzairuaren produkzioaren inbentarioa murriztea\nZer da Hot-dip galvanizazioa?\nFaxa: 0086- (0) 22-28303950


Enfasirik gabe leun - Diario de Noticias de Navarra\nEnfasirik gabe leun\nTITULUA: ‘MAITATU ZURE EGUNAK’\nigor estankona 07.02.2020 | 21:14\nPAKO Aristiren azken aldikopoema liburu bakoitzaaurrekoaren bidetik doa,beti aurrerago doa, sakonduegiten du ideia nagusi batean:ideiak eta pentsamenduak dira, hainzuzen, gure benetako izatea ikustenuzten ez diguten smoga. Berriro poemategiperfektu bat moldatu dumaterial eternoekin.\n"Geurekiko urruntasunak/ sorturikozauriak/ gorputzean elikatzendira,// eta munduan egotearen/ zirrarabera da/ ebakirik zornetsuena.//Zerbaiten barne izan nahia,/ eta zerbaitgure parte,/ bizitza bat horreneske.// Bakardadea, aparra, oilarra/inorenak ez direnean./ Izan dira, askidute horrela,/ guk bezala". Misterioaeta testuen biluztasuna. Desikasizhurreratzen gaitu Maiatatu zureegunak honetan Pako Aristik muinera.Eta muina da oraina, instantea.Zer daukagu, bada, horixe ezbada?\nNatura ikusgarri eta amultsu bezainbeldurgarria dakar Aristik liburuarenhastapenean. Ikusi eta sentituegiten ditu irakurleak idazlearenikuskariak. Eta liburua aurrera doagero haikuak ere ez diren hiru ahapalditako haiku faltsu horiekin, egiadiotenak, bestalde.\nForma poetiko zahar horrekin, paradoxikoki,Pakok gaztigatzen digugaurko egun hauek baino ez ditugula.Harago dagoela izango ez dena:"Unean eder zena/ higatzen baitagero". Atzerago, ostera, izan ez zena:"Oroimen uste dugun oro/ ez oteasmatua,/ edo, nork daki,/ beste bizitzarenbatetik/ iritsitako adabaki?".\nNor edo nork pentsa lezake Aristi elokuentea,politikoa, nobelagilea, Taoraemana jartzen dela poesiarekin.\nBaina, egia esan, diskurtsoan badagobatasun bat, autoreak polemikamaite duen bezala maite du ibaiarenur geldia, gerra bezain beharrezkoderitzo bakearen arteari. Biak dirabat, Sun Tzuk esango lukeen legez.\nEta Aristiri txinatarraren esaldi batdatorkio ondo, bere poesia definitzendu: "gudari zuhurra da irabazibakarrik ez, gainera sinpletasunezirabazten duena".\nSinpletasuna baita, eta ez beste ezer,obra honi batasuna ematen diona.Enfasirik gabe doa dena, diskurtsolasai eta eguneroko apunte itxurazarrunten artean. Eta itxuraz arruntakdiren gai prosaiko horiek dirahain zuzen emozio sakon bat eragitendutenak: zeru bat, heriotza bera,bidezidor bat gauean ilargiak bustia?niri behintzat poema hauekbete egin dizkidate bihotz begiak,badute finezia bat maisuaren lumakbakarrik eman dezakeena: "Lehenloreak ere ikusi ditut,/ hiru lore lotsati/San Anton mendiko/ bankuarenazpian/ (?) / Gaur denetik ikusi dut:/Begiak bete dizkidan egun bat/ oparitudit harridurak". Lezioa hauxelitzateke, finean: "Maitatu zure egunak:/laster desagertuko dira./ Maitatuzure orduak, minutuak,/ zeruaketa neguak./ Zu asko ohartu gabe/iragaten dira,/ pentsamenduetangaldurik/ zabiltzan bitartean".Maiz aipatzen du Pako Aristik adimena,zeharka ageri da zerebroa.Baina buru hori ez da ikasita datorrena,aurre-juzkuz betetako pentsamenduepai-emaileak dakartzana.\nHemengo "harridura" edo "gogoa"edo "irudimena" bestelakoak dira,ez dira harritzen ezertaz. Berdinonartzen dute udaberria zein udagoiena,bizitza zein heriotza. Agianez dagoelako eurentzat udaberri edoudagoienik, bizitzarik ez heriotzarik,une honetaz landa.


2.2 MULTZOA - 2016ko azaroaren 2tik 2017ko ekainaren 30era egiteko prestakuntza-jarduerak (PREST_GARA)\n[PREST_GARA 2.2 MULTZOA]\nIzapidetze elektronikoa Informazio gehiago\nAurten, izapidetzea elektronikoa bakarrik izango da.\nEuskal Autonomia Erkidegoan irakasleak prestatzeko lanetan ari diren edo horrelako lanetan aritzeko prest egongo liratekeen erakunde publiko eta pribatu legez eratutakoei dei egitea, unibertsitatez kanpoko Irakasleak Etengabe Prestatzeko Plana garatzeko proiektuak aurkez ditzaten, unibertsitateaz kanpoko Irakasleen Etengabeko Prestakuntzarako Prest_Plana garatzeko Hezkuntza Sailarekin lankidetzan.\n2.2.multzoa: 2017ko azaroaren 2tik 2018ko ekainaren 30era egiteko prestakuntza-jarduerak: 200.000€.\nLehenengo aldian diruz lagundutako guztiaren %60 ordainduko da, eta ordaindu ere ikastaroan onartutako eskabide guztiak kontuan hartuta prestakuntza-jarduera guztiak egin direla bermatzen denean.\nBigarren epean ordainduko da gainerako %40a, betiere, 2018an eta 15. artikuluan adierazitako dokumentazioa jaso eta gero.


«Dialektoen continuum»: berrikuspenen arteko aldeak - Wikipedia, entziklopedia askea.\n«Dialektoen continuum»: berrikuspenen arteko aldeak\nDialektoen continuum (aldatu)\n22:53, 18 abendua 2013ko berrikusketa\n22:03, 23 azaroa 2013ko berrikusketa (aldatu)\n22:53, 18 abendua 2013ko berrikusketa (aldatu) (desegin)\nGrachifan (eztabaida | ekarpenak)\n[[Fitxategi:Europe_Continuum.gif|thumb|350px|'''Europako dialekto edo hizkuntzen continuum''' ezagunenak. Hemen, koloreek —argiek zein ilunek— continuum bana irudikatzen dute.
Geziei jarraikiz, alde txikiak nabarituko genituzke hurbileko dialektoen artean; distantzia geografiko handiagoarekin batera, baina, aldaketa handiagoak nabarituko genituzke]].\n[[Fitxategi:ArabArabic World-LargeDialects.PNGsvg|thumb|350px|'''[[Arabiera]]ren dialektoak'''. Arabiera garaikidean, [[elkarrekiko ulergarritasun]]a ez dago ziurtatuta elkarrengandik oso urruti dauden dialektoen artean.
Hurbileko herri batetik bestera, ordea, askoz aldaketa txikiagoak aurkituko ditugu dialektoen artean, '''dialektogune''' bat eratuz.]]\n'''Dialektoen continuuma''' edo '''dialektogunea''', [[Leonard Bloomfield]] hizkuntzalariak<ref>[[Leonard Bloomfield|Bloomfield, Leonard]] (1935). ''Language'', George Allen & Unwin: London, 51. orrialdea. Liburua [[Itziar Laka]]k euskaratu zuen ([[Agustin García Calvo]]ren hitzaurrea eta guzti): ''Hizkuntza'', Klasikoak. 1994.</ref> deskribaturiko fenomenoa da. Hizkuntzalari hark defendatzen zuen dialekto multzoen azterketek aldaketa txikiak erakusten zituztela geografikoki hurbil bizi ziren hiztunen artean. Herri batetik bestera aldeak nabari dira, baina hurbileko herrien artean dialektoen arteko aldeak txikiak dira, batez ere kanpoko aztertzaileentzat. Hiztunen beren ikuspegitik diferentzia horiek nabarmenagoak izan litezke. Alboko herrietako hiztunekin, [[elkarrekiko ulergarritasun]]a ia beti ziurtaturik egoten da.


Negozio arrosa, sekulako pagotxa - - Alea.eus\nNegozio arrosa, sekulako pagotxa\nKoldo Alzola 2015-06-12 02:00\nIragan astean, urtero legez, “emakumeen lasterketa” ospatu zuten Gasteizen. Horrelako izenburu erakargarripean antolatutako ekimenak, ezinbestean, arrakasta itzela eduki behar zuen; eta halaxe izan zen, hiriko milaka emakume bildu baitzituen, elastiko arrosa soinean, kirol jarduera baten inguruan eta helburu solidario batez: minbiziaren aurkako ikerkuntzarako dirua biltzea. Arrakasta arlo ekonomikokoa ere izan omen zen, lasterketa antolatu zuten enpresentzat, izan ere, hiritar askok salatu dutenez, izen emateak balio zuen 10 eurotatik bakarra baino ez zen bideratu Arabako Minbiziaren Kontrako Elkartera. 6000 emakume inguruk hartu zuten parte jardueran, atera kontuak. Antolatzaile pribatuez gain, beste hamaika enpresak ere probestu zuten deialdia etekin publizitarioa ateratzeko. Negozio borobila bidezko kausa baten kontura.\nBaina ez naiz neu izango ekimen horren inguruan iruzurraren susmoa aireratuko duena (enpresa antolatzaileek salaketa jarri omen dute horrelako adierazpenak egiten dituenaren kontra). Minbiziaren aurkako ikerkuntzaren aitzakia baliatzea 10 eurori 9ko etekina ateratzeko akaso oso etikoa ez da izango, baina ilegala ez da. Ez dut inolaz ere ezbaian jarriko ekimenean parte hartu duten milaka emakumeen borondate ona. Benetan kezkatzen nauena da minbizia ekiditeko ikerkuntza helburu duen ekimen batean kritika izpirik ere ez izatea. Minbizia, eta zehazki gehien bat emakumeak erasaten dituen ugatz-minbizia, gizartea astintzen duen gaitzetakoa da. Ados egongo gara gaitz horri aurre egiteko erakundeek bideratzen dituzten baliabideak ez direla nahikoak, eta azken urteotan estatuko zein erkidegoetako gobernuek burutu dituzten murrizketek kalte handia egin dietela osasun sistemari eta osasun arloko ikerkuntzari. Minbiziaren kontrako ikerkuntza eraginkorra izango bada, baliabide publikoak bideratuko beharko lituzkete horretara; armagintzatik, elizatik, monarkiatik, poliziatik, auto ofizialetatik eta azaleko bestelako gastuetatik kendu eta benetan gizartearen lehenengo mailako arazoak direnei konponbideak bilatzera bideratzea... baina horiek erabaki politikoak dira. Eta minbiziaren kontrako ikerkuntzari diru-funtsak murrizten dizkioten bitartean, borondate oneko emakume horiei karitatea eskatzea iraingarria iruditzen zait.\nUgatz-minbizia jomugan duen ekimen batek minbiziaren aurkako ikerkuntzak pairatzen duen egoera larriaren zergatiak kolokan jartzen ez baditu, hanka motz gelditzen da, ekimen karitatibo akritikoa baino ez da. Eta karitate hori lazo arrosa batez janzten badu, orduan negozio arrosaren kiratsa hartzen diot.


"30argazki30" erakusketa irekita Gipuzkoako Argazkilari Elkartean\nFantasiazko eta Beldurrezko Zinemaren Asteko 30argazki30 – Fantasiazko eta Beldurrezko Zinemaren Astearen oroimenak erakusketa irekita egongo da urriak 24tik azaroak 8ra Gipuzkoako Argazkilari Elkartean.\nSan Telmok eta Artiumek ‘Suturak’ katalogoa aurkeztu eta omenaldia egingo diote Xabier Saénz de Gorbeari\nSan Telmo eta Artium museoek SUTURAK. Cerca a lo próximo erakusketaren katalogoa aurkeztuko dute urriaren 29an, 19:00etan San Telmo Museoan. Gainera, ekitaldia Xabier Sáenz de Gorbeari egindako omenaldia ere izango da. Izan ere, Sáenz de Gorbea, erakusketaren komisarioa (2014an aurkeztu zen San Telmo Museoan), 2015ean zendu zen. Ekitaldiak sarrera librea izango du bete arte, eta gaztelaniaz burutuko da.


JanHariaren atzetik 2019/20 - Tolosako Inmakulada Lanbide Ikastola\nJanHariaren atzetik 2019/20\nElikagaien xahuketa arazo globala da, herrialde guztietan eragina duena, bai herrialde garatuetan bai garapen bidean daudenetan.\nNoizbait pentsatu al duzue zuen elikagaien kontsumoak ingurumenean eta beste pertsonen bizi-kalitatean duen eraginaz? Gai konplexua da eta normalean ez gara horretaz jabetzen. FAOren arabera, munduan ekoizten diren elikagaien herena alferrik galtzen da, gutxi gorabehera. Datu hori Euskadira ekarrita, 350.000 tona elikagai alferrik galdu edo xahutzen dira urtero. Gipuzkoan, urtean 123.000 tona elikagai xahutzen dira, hau da, pertsona bakoitzak 90 kilogramo xahutzen ditu batez beste.\nElikagaiak zaborretara botatzen ditugunean baliabideak xahutzen ari gara, besteak beste, lurra, ura eta energia. Gainera, ingurumena kutsatzen dugu, eta berotegi-efektuko gasak (BEG) igortzen dira atmosferara.\nElikagaien xahuketari berehala heldu behar zaio gizartearen esparru guztietatik, are gehiago egun bizi dugun larrialdi klimatikoaren testuinguruan.\n2019-20ko ikasturte honetan “JanHariaren Atzetik…” da Eskolako Agenda 21en landuko dugun gaia. Elikagaien kontsumo-ohiturak aztertu eta faktore desberdinak aurkeztuko ditugu: produktu hurbilen kontsumoa, bildukirik gabeko erosketa, nekazaritza ekologikoa, elikagaiak alferrik ez galtzea ekiditea eta haien hondakinak birziklatzea, etab., neurriz kanpoko baliabide eta energiaren xahuketa, kutsadura eta desberdintasun sozialak murriztea lortu dezagun.


barren.eus - Udalbus zerbitzua ordainpekoa izango da eguaztenetik aurrera\nHerri barruko garraio zerbitzuaren prezioa bateratzeko planaren berri emateaz gainera, Udalbus zerbitzua eguaztenetik aurrera ordainpekoa izango dela jakitera eman du Elgoibarko Udalak. Bidaia bakoitzeko prezioa euro batekoa izango da, 0,5 € erretiratuek eta desgaitasuna duten pertsonek. Sei urtetik beherakoek ez dute ordaindu beharko erabileragatik.\nUdalbusa Zerbitzua 2020ko abuztuan jarri zuten martxan, Urazandin bi igogailu publiko eraikitzeko lanak hastearekin batera, 2021eko maiatzean. Hasiera batean behin behinekoa zen autobus zerbitzuari jarraipena ematea erabaki zuen Udalak. Jakinarazi dutenez, harrezgero 19.821 bidaia egin dituzte zerbitzu horretan, eta irailean erabili zen gehien, 2.701 bidaiarekin, eta gutxien abuztuan, 1.628 bidaiarekin. Batez beste, 71 bidaia egiten dira eguneko, eta bidaia bakoitzaren kostua 2,5 eurokoa izan da Udalarentzat. Zerbitzuaren urteko kostua, berriz, 64.000 eurokoa da Udalarentzat.\nAsteazken honetan, martxoaren 9an, indarrean sartuko diren tarifa berriekin, herritarrek bidaiaren kostuaren % 20 eta % 40 artean ordainduko dutela zehaztu dute, eta Udalak, berriz, gainerakoa finantzatuko du.\nUdal Gobernuak adierazi du herri autobusa “tresna baliagarria" dela udalerriak irisgarritasuna hobetzeko dituen mugak gainditzeko, "sustatzen ari garen igogailu publikoak eraikitzea eta kaleen eraberritzeak osatuz". Erabilera egonkorra den arren, zerbitzuaren kostua "handia" dela adierazi dute udal arduradunek. "Gure eredua beti izan da erabiltzeagatiko ordainketarena, baina laguntzak % 50eko deskontuarekin erretiratuentzat edo desgaitasuna duten pertsonentzat. Erabileragatiko ordainketak zerbitzua egonkortzeko balioko du. Zalantzarik gabe, inbertsio handia da elgoibartar guztien ongizatean. Elgoibarri, bere biztanleria kontuan hartuta, ez dagokio hiri barruko autobus zerbitzua izatea. Baina Udal Gobernuak Udalbusarekin udalerri osoaren aldeko apustua egin du, eta, bereziki, auzoen aldekoa. Auzoetako mugikortasuna bermatu nahi dugu, bizilagunei erdigunera hurbiltzen lagundu nahi diegu, horrek eragin zuzena baitu auzoetako bizitzan eta bizilagunen bizi-kalitatean”.\n• Aldaketak Udalbusa zerbitzuan\nEguazten honetatik aurrera Udalbus zerbitzuan aldaketak izango dira: Melitonerako autobus zerbitzua Urazandikoarekin bateratuko da. Zerbitzuaren ordutegia:\nAstelehenetik barikura: 10:00-13:00 (azken zerbitzua) eta 17:00-20:00 (azken zerbitzua).\nZapatuetan: 10:00-13:00 (azken zerbitzua).\nPuntuan (00 '): Maalako biribilgunea - Herri Eskola – Urazandi bidegurutzea - Urazandi gaina (tontodromoa) – Urazandi bidegurutzea - Maalako biribilgunea - Aita Agirre\nEta hogeian (20 '): Aita Agirre - Maalako biribilgunea – Erretsundi – Maalako biribilgunea\nTerdietan (30 '): Maalako biribilgunea – Meliton – Urazandi bidegurutzea – Urazandi gaina (tontodromoa) – Urazandi bidegurutzea - Maalako biribilgunea\nElgoibarko PSE-EEk esan du bera izan dela Udalbus zerbitzua bermatu duena (2021-09-21)\nUdalbus zerbitzuak arrakasta izateko interesik ez jartzea leporatu dio Elgoibarko EHBilduk EAJri (2021-09-14)


olhaberri – OLHABERRI\n2021eko Kintoa Kurri\nOctober 15, 2021 By olhaberri aktualitateak@eu\nIgande honetan, urriaren 17an, zatozte Bankara ! Kintoa Kurri lasterketa eta ibilaldia iraganen da: Adarza eta Argaraiko mendiak (baita Aldude ibarreko paisai miresgarriak ere ) deskubritzeko parada izanen duzue 20km-ko …\nOlhaberri Ondarearen interpretazio zentroaren bisita gidatuen luzapena buruilean\nSeptember 9, 2021 By olhaberri\nOlhaberri ondare interpretazio zentroak uda guziz bisita gidatuak eskaintzen ditu. Aurten, uda ongi bukatzeko, buruilean luzatuko ditugu: bisita gidatuaz gozatzeko aukera gehiago izanen dira, astearte arratsaldetan eta ostiral goizetan. Bisita …\n2021ko Europako Ondare Egunak: buruilaren 17tik 19arte\nSeptember 7, 2021 By olhaberri Aktu\nAurten, Europako Ondare Egunak buruilaren 17tik 19 arte ospatuko dira, “Ondarea denentzat” gaiaren inguruan. Bankan, ondarea zabaltzea helburu bat izan da Olhaberri proiektuaren hasieratik, ikerketa zientifikoetatik, emaitzak erakutsi arte. Horregatik, …\nInterpretazio Zentroaren 2021eko udako bisita gidatuak dohainik\n2015/05/15 MUS LEHIAKETA


Nortzuk gara - Danyang Yixun Machinery Co., Ltd.\nDANYANG YIXUN MECHINERY CO., LTDFabrikazio profesionala da multiaxial / biaxial urdina puntuzko makina, puntuak lotzeko urdina puntuzko makina eta eskuoihalen urpeko makina ekoizteko beira-zuntzerako, konbinaziozko esterilla, hariztatutako esterilla estaliak eta enpresa garrantzitsuenak bezalako ehunak fabrikatzeko: KARL MAYER, KARL MAYER MALIMO, LIBA, RUNYUAN.\nEnpresa honetako bazkide guztiak baino gehiagorekin 15 urteindustria honetan, asmakizunen hamar patente baino gehiago ditugu. YIXUNek produktu eta zerbitzu guztietarako irtenbide tekniko eta komertzial ezin hobeak eskaintzen ditu. Bezeroaren etekinik handiena bermatuz, munduko merkatuaren zerbitzaria izatea lortu dugu urdinezko puntuzko puntuak, ehunak egiteko urdina prestatzeko eta ehungintza teknikoetan irtenbide ezin hobeak lortzeko.\nNegozio-bazkide fidagarria eta aspaldikoa garen neurrian, kalitate handiko produktuak beti arlo guztietarako eskaintzea da gure burua.\nEkonomikoki independentea den familiako enpresa izanda, merkataritzan urte askotako esperientzia izanik, gure bezeroen lehiakortasuna eta epe luzeko arrakasta onartzen ditugu. Irtenbide hornitzaile berritzaile gisa inbertsioen segurtasun maila altua ere bermatzen dugu.\nGure nazioarteko erakundean oinarrituta eta gure merkatu nagusietan ekoizteko dugun aldarrikapenean oinarrituta, beti funtzionatzen dugu bezeroen eta haien behar zehatzen ondoan.


Ernst Toller antzerki egile ospetsua izan zen, bere lan dramatikoak taularatu eta hizkuntza askotara itzuli egin ziren. Bere obra poetikoa, berriz, ezezaguna da.\nXVIII. mendearen hasieran Espainiatik Federiko II.aren Prusiara joandako familia batengandik eratorria, 1893an sortua, parte hartu zuen lehen Mundu Gerran bolondres gisa. Sukar hori agudo joan zitzaion eta 1916an erdietsi zuen lizentzia osoa\neta hasi zen Heildelbergen estudiatzen.1918an Kurt Eisner buruzagi sozialista ezagutu eta beronetaz prendatu egiten da. Pazifismoa zen garaiko hitz gakoa; Tollerrek sekula utziko ez duen joera. Urte berean, atxilotze labur batean, irakurtzen ditu lehen aldiz Marx, Engels eta Rosa Luxemburg.\n1919an, Eisneren hilketaren ondoren, hautatzen dute Bayerneko errepublikako kontseilari. Errepublikaren desegiketaren ondoren traizio larriagatik epaitu eta bost urteko zigorrara kondenatua izan zen. Ordurako, dramaturgo famatua zen eta epaiketaren artean Romain Rolland, Thomas Mann eta beste prominente batzuk agertu ziren bere aide. Bere Metamorfosia taularatzen da arrakasta gaitzarekin. Geroko urteetan, Alemaniako antzerki politikoaren patroi gorena izan zen, Bertolt Brechten gainetik. Beti ere, eskuinak «boltxebiketzat» dauka eta ezkerrak —Brechtek berak, adibidez— «ideologia nahasiko» idazletzat. Gartzelaldi horretan zehar idatzi zituen bere antzerki lanik famatuenak. 1920.ean, espetxetik beretik, badakusa Alemaniari eta munduari datorkion ekaitza: Seinale guztiek adierazten dute diktadura militar bat... katastrofeak geldiezina dirudi...\nGartzelan, bisitak, paketeak, patioratzeak eta beste «baimen» asko debekatzen zaizkio noiznahi. Orduan idatzi zuen Ainaren liburua.\nLibre gelditzen denean, 30 urteko gizon ileurdina da, «Pazifista iraultzaileen talde»koa. Eta hagitz famatua. Bere liburuak 27 hizkuntzetara emanak baitira. Segitzen du antzerkia idazten eta arrakasta izaten. Politikoki, Hitlerren diktaduraren kontrako\nfronte bat eraiki nahi du.\nHain zuzen ere, naziek boterea hartzen dutenean, etxera doazkio hiltzeko asmotan. Suitzan zen une hartan eta hor hasi zen bere atzerriratzea. Alemanian, bere liburuak publikoki erre egin ziren; kanpoan, arriskua gutiesten zen: 1933ko Pen-Clubeko kongresuan, Toilers estatuko terrorismoaz eta giza ehizaz mintzatzearekin, alemanak ezezik, frantsesak, suizoak eta austriarrak gelatik ateratzen dira.\n1936an, Estatu Batuak puntaz punta ibiltzen ditu garaiko prentsak «hitzaldi alarmistak» kontsideratzen zituena eginez. Zine gidoilaria izan zen ere eta Espainiara joan zen gerra bertatik ezagutzeko asmotan. Orduan, Tollerren emaztea zen Christiane Grautoff aktoresak abandonatu egiten du. Espainiako egoeraz kezkaturik, lan handiak egin zituen bi aldetako gosetientzat laguntza humanitario erdiesteko, azkenean, Inglaterra, Suedia, Norvegia eta Danimarkako gobernuengandik dirutza bat lortu eta bideratu ondoren, Francoren eskuetara joan zen dena eta honek armatan xahutu egin zuen.\n1939ko udaberrian, Espainiako gerra —guda zelaietan egiten zena bederen— amaitzen da nazien laguntzari esker. Toller etsita eta bakarrik da; bere Pastor Hall, Hitlerren aurka erresistitzen den lagun baten historia, ez da taularatzen. Loak ezin harturik badabil espetxetik libratuz geroztik. Maiatzaren 22an, «Mayflower» hoteleko bere dutxatik urkatzen du bere burua; mahai gainean omen zeuzkan Espainiako haur gosetien argazkiak. Aspaldi idatzia zuen: Amets egiteko kemenik ez duenak ez du bizitzekorik ere.


UTorrent-en Pro bertsio berria inolako publizitaterik gabe Androidea\nAndroid-erako uTorrent ezagunaren Pro bertsioa iristen da\nuTorrent webeko torrent bezero ezagunena da, pisu arinagatik eta mota guztietako fitxategiak partekatzeko aukera ematen duen funtzionaltasun bikainagatik nabarmentzen da. Duela urtebete baino gehiago Android-ek torrent bezeroaren beta bertsioa jaso zuen gure terminalak edozein fitxategi mota partekatzeko, deskargatzeko edo kargatzeko erabili ahal izateko.\nModu bikaina familiarekin, lagunekin fitxategiak partekatu ahal izateko edo ezezaguna aplikazio ezagun eta polemikoaren bidez, baina oraingoan Android bertsiorako Premium bertsioarekin horrek mahaigaineko bertsioan aurkitutako ia aukera guztiak izatea ahalbidetzen du inolako publizitaterik gabe.\nEsan beharra dago oraingoz doako beta bertsioak ez du inolako publizitate motarik, baina egun hauetan eguneratu egingo dela espero da Premium bertsiotik desberdina izango den funtzio hau gehituz.\nPro aplikazio berri hau Play Store dendan 2,99 euro balio du Google-tik eta jatorrizko bertsioan egindako hobekuntza guztiak gehitzen ditu. UTorrent Pro aplikazioak ez du publizitaterik, eta Google Play-n aplikazioaren berri ematen duen testuan ikus daiteke aipatutako prezioa hasierakoa izango dela, baina handitu egin daiteke ofizialki abian jarri zenetik aste batzuk igarotzen direnean. Android-erako uTorrent.\nEzaugarri garrantzitsuenak WiFi bidez deskargatzeko modua dira, abiaduraren edo tamainaren mugarik gabe eta gutxienez fitxategi mota batzuk aplikaziotik zuzenean erreproduzitzeko aukera. Aukera sorta ona aurkituko duzu mahaigaineko bertsioa, hala nola deskargatzeko karpetak, erabiltzaileak konfiguratutako kargatzea eta deskargatzeko mugak.\nAndroid bertsioaren interfazeak mahaigainaren itxura du, beraz, ez espero Holo estiloko diseinurik torrent bezero onenetako baten aurrean gaude Android-erako\nInformazio gehiago - YouTube-ko sortzaileen artean MixBit Android-era iristen da bideoak nahastera\nµTorrent® Pro - Torrent aplikazioa\ngaratzailea: BitTorrent, Inc.\nSalneurria: 2,99 €\nµTorrent® - torrent deskargatzailea\nArtikuluaren bide osoa: Androidea » Android aplikazioak » Android-erako uTorrent ezagunaren Pro bertsioa iristen da\nAlerta! Kontuz Samsung Galaxy Note 3 errotzearekin!


Ana Genoveva Borboi-Condékoa - Wikipedia, entziklopedia askea.\nAna Genoveva Borboi-Condékoa, Longuevilleko dukesa (1619ko abuztuaren 28a - 1679ko apirilaren 5a), Henrike II.a Borboi-Condékoak eta honen emazte Charlotte Montmorencykoak izan zuten alaba bakarra izan zen. Luis II.a Borboi-Condékoa eta Armando Borboi-Contikoaren arreba izan zen. Vincenneseko presondegian jaio zen, non bere gurasoak preso zeuden, Ankreko mariskalaren aurka egoteagatik, Maria Mediciren faboritoa, Luis XIII.a Frantziakoa adin txikikoa zen bitartean erregeordea izan zena.\nVincenneseko gaztelua, 1619ko abuztuaren 28a\nParis, 1679ko apirilaren 5a (59 urte)\nHenri II d'Orléans, Duke of Longueville (en) (1642ko ekainaren 2a -\nJean-Louis d'Orléans, Duke of Longueville (en)\nZorroztasun handiz hezia izan zen, Parisko Saint Jacques kaleko karmeldarren komentuan, non Pierre Corneillen lanak ezagutu eta lan hauengatik zaletu zen. Bere lehen urteak, bere amaren neba bakarra zen Henrike II.a Montmorencykoaren 1632ko exekuzioagatik itzalduak izan ziren, Richelieu kardinalaren aurka azpijokoan aritzeagatik zigortua izan zena, baita bere amaren lehengusu baten heriotzagatik ere, François de Montmorency-Boutevillena, dueluan hil zena 1627an. Baina bere gurasoek, bakeak egin zituzten Richelieurekin, eta gizartean aurkeztu ahal izan zen 1635ean, kultura arloetako damarik ezagunenetako bat bihurtuz. 1642an, adina bikoizten zion gizon alargun batekin ezkondu zen, Henrike Orleansekoarekin (1595-1663), Longuevilleko dukea, Normandiako gobernari izan zena 40 urtez. Richelieu hil ondoren, Anaren aita, Luis XIV.a Frantziakoa adin txikikoa zen bitartean erregeordetzako kontseiluaren buruzagi izendatu zuten, bere anaia Luisek, Rocroiko gudua irabazi zuen 1643an, eta, dukesa, pertsona politikoki garrantzitsu batean bihurtu zen. 1646an, bere senarrarekin joan zen Münsterrera, nora Julio Mazarinok bidali zuen misioaren buru bezala, eta non, Anak, Westfaliako Bakea prestatzen ari ziren diplomatiko alemaniar guztiak txunditu zituen, honen ondorioz, "Bakearen eta Konkordiaren jainkosa" deitua izan zelarik.\nItzuli zenean, François de La Rochefoucauld dukearen maitale bihurtu zen, Maximak lanaren egilea, pasio hau, bere anaiaren eragina lortzeko erabili zuena. Ana, lehen Frondaren arima izan zen, Armando Borboi-Contikoarekin "pozik ez zeudenen" laguntza lortuz, baita bere bigarren nebarena ere, eta bere senarrarena, Condé bera ere lortu nahirik, honek monarkiari zion leialtasunak, kolpea zapuztu zuelarik. Bakeak ez zuen konforme utzi, La Rochefoucauldentzat, honek nahi zituen tituluak lortu zituen arren.\nBigarren fronda, gainera, berak pentsatua izan zen, funtsezko paper bat izanez, lehenik Condé eta, ondoren, Turenne, matxinatuengana biltzera lortu zuenean. Gerraren azken urtean, Ana Bordelen bizi izan zen, Nemourseko dukearekin, La Rochefoucauldi, Ana utzi eta bere aurreko maitalea izan zen Chevreuseko dukesarekin itzultzeko aitzakia eman zion adiskidetasun bat.\nUtzia eta gortean zoritxarrean eroria, Ana Genoveva, depresio batean erori zen, erlijioan, jansenismoan eta karitatean babestera eraman zuena.\nWikimedia Commonsen badira fitxategi gehiago, gai hau dutenak: Ana Genoveva Borboi-Condékoa


Gure Eskuk deituta, ehundaka oriotar elkartuko dira biharko giza-katean | El Diario Vasco\nCosta UrolaGure Eskuk deituta, ehundaka oriotar elkartuko dira biharko giza-katean\nGure Eskuk deituta, ehundaka oriotar elkartuko dira biharko giza-katean\nEL DIARIO VASCO ORIO. Sábado, 9 junio 2018, 00:27\n'Eman Eskua Etorkizunari' lelopean, giza-katea antolatu du Gure Asko Dagok biharko, Donostia eta Gasteiz, Bilbotik pasatuta lotuko dituelarik, 201,9 kilometro guztira. Oriori kilometro bat dagokio eta beste bat Aiarekin batera. Bostehun herritarretik gora eman dute izena eta azken egun hauetan ere kopurua goruntz egiten ari da.\nOrioko Udalak ere azken udalbatzarrean bere atxikimendua eman zuen, giza katean parte hartzeko deialdiarekin bat eginez, Orioko Gure Esku Dago elkarteak aurkeztutako adierazpen instituzionala onartuz. «Argi dugu, epe luzerako elkarbizitza bermatzeko ezinbesteko baldintza dela erabakitzeko eskubidea gauzatzea. Elkarrekin etorkizun demokratiko, justu eta duina eraikitzeko bidean, inoiz baino argiago dagokigu askatasunaren eta eskubide zibil eta politikoen defentsan elkarri eskua ematea. Hain justu, ekainaren 10eko giza kateak balio behar du adierazteko herri hau ez dagoela prest atzera egiteko bere asmo eta helburuetan, aurrera egiteko determinazioa duela. Halaber, etorkizuna elkarrekin eraikitzeko borondatea erakutsi behar du mobilizazioak, horrek ahalbidetuko duelako mugak eta oztopoak gainditzea eta urrutira iristea», zioen mozioak.\nGiza katea eguerdiko 12:00etatik 12:30etara egingo da, baina antolatzaileek goizeko 10.30etarako agertzeko deia luzatu dute, izan ere 11:00etarako kateak osatuta egotea da asmoa. Goiz eta eguerdi partean animaziorik ez da faltako Orion.\nAsier Bidaburu y Bruno Scherer, vencedores de la XI Subida a Aia Pepita Enbil Ziklo Musikala abian jarri du Elkano Musika Eskolak kurtso amaieran


Roboten, IoT-ren, eta adimen artifizialaren arteko konbinazioaren aldeko apustua egin du Inser Robóticak prozesuak erabat automatizatzekos - SPRI\nDatuen kaptazioa, adimena eta ikusmen artifiziala integratzen dituzten irtenbide robotikoen alde egin du euskal ingeniaritzak\n1986an sortu zen Inser Robótica ingeniaritza, zenbait sektoretan (adibidez, automobilgintza edo makina-erreminta) ekoizpen-prozesuetan robotak integratzeko helburuarekin. Urte hauetan guztietan mila proiektu baino gehiago garatu dituzte mundu osoan, eta 1.300 robot baliatu dituzte. 2014an estrategia aldatu zuen konpainiak bere negozio-ereduan, eta, ordutik aurrera, kontsumo-ondasunen packagingen azken lerrorako robotak egitera bideratu du bere jarduera. Etengabe hazi da ordutik, eta, duela bi urte Mungiara (Bizkaia) aldatu ziren, txiki geratu baitzitzaien Urdulizeko aurreko egoitza. Gaur egun, 60 pertsona inguruk lan egiten dute Inser Robótican. Alberto Alonso zuzendari nagusiarekin eta Jon Martínez Produktu Berrien eta Merkatuen Adimenaren arduradunarekin hitz egin dugu.\nZer zerbitzu-mota eskaintzen duzue Inser Robótican?\nAlberto Alonso – Kontsumo-ondasunen packagingaren sektoreko azken lerroaren automatizazioan espezializatu gara. Adibidez, ura botilatan ontziratzeko planta batean, robotak eta sistemak jar ditzakegu, gai izango direnak lan hauek egiteko: botila hutsak paletetatik ateratzeko; botila horien ikuskaritza egiteko ikusmen artifiziala erabilita, guztia ondo dagoela ikusteko; botilak beteta daudenean etiketak jartzeko; multzokatzeko; berriro ikuskatzeko; palet bat sortzeko; paketatzeko; trazabilitateari buruzko informazioaren etiketa jartzeko; palet hori jasotzeko; eta biltegira edo kargatzeko kamioi batera eramateko. Horretarako, ibilgailu autonomoak erabiltzen dira; adibidez, AGVak (gidatze automatikoko ibilgailua) edo AIVak (ibilgailu autonomo adimenduna). Hori guztia gizakien parte-hartzerik gabe, eta elementu eta prozesu guztiak elkar komunikatuta daudela, IoT-ri esker (Gauzen Internet). Horrez gain, beste integrazio-mota batzuk ere egiten ditugu, eta irtenbide bat dugu langeten soldadurarako, makina-erremintaren sektoreari begira.\nZein da, antzeko irtenbideekin alderatuta, eskaintzen duzuen balio erantsia?\nJon Martínez – Gai gara robotak integratzeko, baina baita IoT gailuak, sentsoreak eta ikusmen artifizialeko tresnak ere, prozesu guztiari buruzko datuak emango dizkigutenak. Informazio hori erabilita, lote guztien segimendu osoa eta trazabilitatea egin ditzakegu. Informazioa fabrikatzailearen ERPra itzultzen da, eta gai da monitorizatzeko ea arazorik izan den, zein den lote bakoitzaren fabrikazio-denbora, ea etenen bat gertatu den, zenbat palet egin dituen makinak, eta abar. Datu horiei esker, bezeroak prozesuari buruzko informazio oso baliotsua lortzen du. Ingeniaritza gehienek roboten programazio puntuala edo parametrizatua egin dezakete. Guk prozesuaren kontrolaren programazioa egiten dugu, eta oso sistema aurreratuak behar dira horretarako.\nZer paper jokatzen dute adimenak eta ikusmen artifizialak honetan guztian?\nJ.M. – Ikusmen artifiziala funtsezkoa da. Inser Robótican laborategi bat dugu ikusmen artifizialeko irtenbideak garatzen dituena, egiaztatzeko ea zigilatuta dauden poltsak ekoizpen-lerroan, ea zuzenak diren etiketak eta egokia pisua, edo ea metalezko piezaren bat sartu den ustekabean. Adibidez, ikusmen artifizialari esker arrain baten ezaugarriak sailka ditzakegu, eta asmatze-portzentajea % 98koa da. 3D berreraikuntza-kamera baten eta adimen artifizialaren bidez, arrain baten bolumena kalkula daiteke, haren pisua zenbatetsi eta sailkatu, ondoren ontzietan banatzeko pisu bera duten beste arrain batzuekin batera. Hori guztia abiadura handian eta arrainak ukitu ere egin gabe.\n4.0 industriaren munduan, asko hitz egiten da cobot-ei buruz (robot kolaboratiboak). Zenbaterainokoa izan daiteke haien eragina industria-sektorean?\nA.A. – Zalantzarik gabe, etorkizunean, prozesuek kolaboratiboak izan beharko dute, gizakien eta roboten artean. Kontua da nola egin ditzakegun kolaboratibo. Ez da nahikoa robota gelditzea pertsona baten presentzia detektatzen duenean; ekoizpen-prozesuek berek izan behar dute kolaboratiboak. Une honetan, ez du zentzurik robot kolaboratibo bat erabiltzea funtzio batzuetarako, muga ugari baititu oraindik abiaduran eta karga-gaitasunean. Tirada handiko prozesu industrialetarako, ohiko robotak behar dira. Robot kolaboratiboa erabiltzeak zentzua du funtzio jakin batzuetarako: tirada handiak ez dituzten prozesu laguntzaileetarako edo birziklatu edo tokiz erraz mugitu ditzakezun fabrikazio-zeluletarako.\nZer teknologiak har dezakete garrantzia gehien 4.0 industrian?\nJ.M.- Zalantzarik gabe, ikusmen artifiziala eta adimen artifiziala dira garrantzitsuenak. Azken urteetan, aurrerapauso ikaragarriak eman dira ikusmen artifizialean, eta orain arte pentsaezinak ziren gauza asko egin daitezke 3D eta 2D kamerekin. Irudiak eta ereduak ezagutzeko gai dira izugarrizko abiaduran. Adimen artifiziala ere ezinbestekoa da ereduak ezagutzeko. Eta IoT ere funtsezko elementu bat da informazioa jasotzeko eta denbora errealean bidaltzeko.\nZein dira Inser Robótica-ren etorkizuneko erronkak?\nA.A.- Gure erronka nagusia da automatizazioaren munduko erreferente izatea EAEn. Teknologia berriak zaharkituak geratzen dira denbora laburrean, eta horrek esan nahi du inbertsio handia egin behar dugula giza kapitalean. Lortu behar dugu gure langileak gai izan daitezen teknologia berrietara egokitzeko eta ikasten segitzeko. Prestakuntza-ikastaro asko egiten ditugu, egunean egoteko, eta hori da, batetik, aurrean dugun erronketako bat, eta, bestetik, gure hutsuneetako bat. Arazo asko ditugu jende prestatua aurkitzeko. Robotikaren munduan ez dago langabeziarik, baina, hala ere, gazteek ez dituzte egin nahi teknologia berriekin lotutako ikasketak. Beste erronketako bat enpresekin berekin lotuta dago, automatizazio-sistemak ezarri behar baitituzte zaharkituak ez gelditzeko eta lehiakorrak izateko.


Mugak aldizkaria - nº 20 - Porrota, zurrumurruak eta sasi aukeren artean - Mugak\nHasiera>>Mugak aldizkaria>>nº 20>>Porrota, zurrumurruak eta sasi aukeren artean\nPorrota, zurrumurruak eta sasi aukeren artean\nNabarmena da etorkinentzako 2002ko kupoak porrot egin duela. Batetik, lan eskaintza ziurra duten eta lanean, soldatarekin eta gizarte-segurantzan egon zitezkeen milaka lagunei, lan baimena eskatzea oztopatu eta oztopatzen dielako. Eta, gainera, INEM – eko teknikariek salatu bezala eta praktikan ikusi denez, arauaren funtsak berak eta lan indarraren kudeaketa sistemak ez zutelako ez hanka ez bururik. Eta ez da bete . Indarrean sartu zenetik bederatzi hilabete pasa dira eta eskainitako lanpostu iraunkorren %ko 18 besterik ez da bete.\nUrtarrilak 14a geroztik pairatzen dugun blokeo egoerak esames andana sortarazi du ( kupoa irekiko dela, erregimen orokorra berriz abian jarriko dela…), eta milaka lagunen itxaropenek iltze gori honi heldu diote. Tamalez, erre egiten duen iltzea da askotan.\nOraingoz, kupoa erregulatzen duen araudia kontutan hartuaz eta parlamentuan egiten ari diren proposamenak ikusirik eta nahiz eta honela zenbait itxaropen apurtu, ez genituzke zurrumurru horiek kontutan hartu beharko.\nKupoari buruzko araudiak dio, irailak 30erako betetzen ez bada, kopuru berria ezarriko dela eta ez dio ezer erregimen orokorrari buruz. Legebiltzarreko ekimenei kasu egiten badiegu, PSOEk datorren urterako kudeaketa berria proposatuko duela iragarri du. Urtearen azken hiruhilabeterako berriz, zera jakinarazi du. Orain arteko hutsa ikusirik eta malgutasuna handitzearren, kopuruaren berritzea estatu mailakoa egin dadin eskatuko duela, probintzika egin ordez. Bestalde, Epaitegi Gorenaren Administrazioarekiko Auzietako Salan hainbat elkartek, SOS Arrazakeria barne jarririko errekurtsoak aurrera darrai baina inor ez da ebazpena noizko izango den esatera ausartzen.\nBeraz, urtarrilean bezain gaizki gaude eta kupoaren sistemaren funtsa eta erregimen orokorraren blokeoa hautsi arte, berean jarraituko dugu. Adabakiak jarriaz ez da arazoa konponduko. Kupoaren kopuruen berritzea probintziako eremutik estatura pasatzearekin eta antzeko ekimenekin ez da ezer lortuko.\nKupoarena sistema txarra da. 1991an onartu zen ez legezko proposamena eta jada 11 urteko esperientzia batu dugu. Bere osotasunean prekarioak diren eta ia arautu gabeak dauden ekonomia alorretan eskulan merkearen kontratazioa bultzatzeko sortu da. Helburu hori betearazteko eginiko Atzerritartasun araudiaren mamiaren parte da kupoa. Mami hori aldatu beharko dugu edota Gobernuak mugaturiko zelaian eta saldutako arbitroarekin jokatzen jarraituko dugu.


'Kultur Gabonak 2019' programak ipuin kontalariak eramango ditu Abandoko Udaltegira - Deia\nabenduaren 5ean, 12an eta 19an\n'Kultur Gabonak 2019' programak ipuin kontalariak eramango ditu Abandoko Udaltegira\nLehen saioa bihar izango da, Badut taldearekin eta “Ipuinak jo eta musikak kontatu” ipuinarekin\n'Kultur Gabonak 2019'-ren kartela. Bilboko Udala\n'Kultur Gabonak 2019'-ren kartela.\nBILBO. 'Kultur Gabonak 2019' programak ipuin kontalariak eramango ditu Abandoko Udaltegira abenduko hiru egunetan. Konkretuki abenduaren 5ean, 12an eta 19an izango dira saioak, hiru ostegunetan jarraian. Sarrera doakoa izango da, baina ikuskizuna hasi baino ordubete lehenago hartu behar da gonbidapena Abandoko Udaltegian.\nLehen saioa ostegun honetan izango da, abenduaren 5ean, Badut taldearekin eta "Ipuinak jo eta musikak kontatu" ipuinarekin. Bertan, musikak lagunduta, mila istorio asmatuko dituzte, umeak inplikatzeko eta animatzeko.\n5 urtetik gorako umeei zuzendutako hurrengo ipuin kontaketa hilaren 12an izango da, Maite Arreseren eskutik. "Yogipuinak" ikuskizunak kontakizunak gorputzarekin, adimenarekin eta emozioekin uztartzen ditu, yogaren bidez. Maite Arresek bi emanaldi eskainiko ditu, 17:30ean eta 18:30ean, 25 neska-mutilentzako (eta haiekin doazen helduentzako) leku kopuru mugatuarekin.\nEgitaraua hilaren 19an itxiko da Apika Taldearekin eta "Mundu berri.nol?" Ikuskizunarekin. Ipuin kontaketa saioek ahozko narrazioa eta antzerkia uztartzen dituzte, ikus-entzuleekin elkarrekintza aktiboa, ludikoa eta parte-hartzailea lortzeko helburuarekin. Irakurzaletasuna bultzatzeaz eta suspertzeaz gain, kultura ezberdinetara hurbiltzea eta irudimena, errespetua eta sormena garatzea ere proposatzen dute.\n"IPUIN KONTAKETA SAIOAK" AGENDA\n18:00 - BADUT TALDEA "Ipuinak jo eta musikak kontatu"\nBi emanaldi: 17:30ean eta 18:30ean - MAITE ARRESE "Yogipuinak"\nIpuin kontalaria eta yoga (5 urtetik aurrera). 50'\n18:00 - APIKA TALDEA "Mundu berri.nol?"\nIpuin kontaketa antzeztua (5 urtetik aurrera). 60'


Okupatzen jarraitzeko deia zabaldu du BOMek | Branka\n« Langileen %90ak bat egin du metroko lanuztearekin\nMilaka euritako Tomas Deunaren azokan »\nOkupatzen jarraitzeko deia zabaldu du BOMek\nBilboko Okupazio Mugimenduak prentsaurrekoa eman du gaur datorren urtarrilaren 28an burutuko duen manifestazioaren deialdia zabaltzeko. Alde Zaharreko 7 Katu Gaztetxean eginiko agerraldian azken urteotan Bilboko zein Euskal Herriko hainbat gaztetxeren aurka aurrera eramandako operazioak salatu dituzte gaztetxe eta gazte asanbladetan parte hartzen duten zenbait lagunek.\n“Urteak dira autogestioa eta okupazioa tresnatzat hartuta bizi eredu ezberdin bat eraikitzeko lanean gaudela. Kapitalismo basatiaren indibidualismoaren aurrean, era kolektiboan, elkarlanez, Bilbo, Euskal Herri eta mundu ezberdin bat sortzeari ekin diogu”.\nEuren aburuz, gaztetxeak dira, gaur egun, bizi eredu alternatibo horren adibiderik garbiena, auzoz auzo, herriz herri, kolorez betetako zirrikituak, ametsak egi bihurtzeko esparruak. Merkatuan oinarritutako gizarte honetan, sistema zapaltzaileari pitzadurak” sortuko dizkiotela diote. Izan ere, badakite bizitzeko beste era bat dagoela, “diruak horrenbeste garrantzi ez duen beste mundu bat”, pertsonak eta balioek garrantzia duten mundua, alegia.\nIldo horretan, “pribatizazio eta espekulazioari aurre eginez” okupazioa tresna gisa hartu eta lokal hutsak bereganatzeari jarraituko diotela ohartarazi dute. Lokal huts horietako batek, 7 Katu gaztetxeak hain zuzen ere, bost urte beteko ditu datozen asteotan. Hori dela eta, gaztetxeen aurkako operazioak salatzeko eta Alde Zaharreko egitasmoaren urteurrena ospatzeko hainbat ekitaldi antolatuko dituztela iragarri dute.\nPrentsaurrekoan parte hartu duten lagunek azken urteotan Euskal Herrian hustutako eta, kasu batzuetan, eraitsitako zenbait gaztetxeren kasuak gogorarazi dituzte, horietako azkena, Kukutza III Gaztetxearena. Hala ere, argi utzi nahi izan dute “ez dutela lortu gazteon eta proiektu ezberdin hauetan parte hartzen dugunon ilusioa eta grinarekin bukatzea. Lanean dihardugu inoiz baino gogo eta indar gehiagorekin. Argi izan dezatela okupatzen jarraituko dugula!”\n“Gure saiakerak, ilegalki desalojatu arren, gaztetxeak sortzen jarraituko dugu, auzo guztietan, herri guztietan, zirrikitu guztietan. Euskal Herrian, eta batez ere Bilbon, okupatzeari ekin diogu, inoiz baino beharrezkoagoa delako, inoiz baino indar gehiago daukagulako. Kukutza IIIren desalojoa kriston kolpea izan zen herri mugimenduarentzat, baina ez gaituzte gelditu. Burua indartsu altxatuko dugu berriro, eta Bilboko auzo bakoitzean gaztetxea bat egon arte borrokatuko dugu”.\nHorregatik guztiagatik, datorren urtarrilaren 28an Arriagan, 17:30ean hasita, egingo duten manifestazioan parte hartzeko deia luzatu diote jendarteari.\n[2011/12/20] Bilboko Okupazio Mugimenduak manifestazioa deitu du 7 Katuren bosgarren urteurrenerako\nHiritarrak-n argitaratua | Laburpen hitzak 7 Katu, Bilboko okupazio mugimendua, BOM | Utzi erantzun bat


[Elkarrizketa] “Familia saharar guztiek dituzte martiriak, guztiek” : Oarsoaldeko Hitza\nFatimetu Salec Mohamed eta Hadamin Mahmud, Oiartzunen bizi diren sahararrak\n[Elkarrizketa] “Familia saharar guztiek dituzte martiriak, guztiek”\nHamazazpi urte daramatza Fatimetu Salec-ek Oiartzunen. Hark eta Hadamin Mahmud senarrak Saharako gatazkaz hitz egin dute, eta independentzia beharrezkoa dela argi utzi dute: «Noski, Sahara libratzen den egunean itzuli egingo gara».\nPenaz dio Salec-ek aurten Saharako haurrak jasotzeko ez dela harrera familiarik izango Oiartzunen.\nFATIMETU SALEC (F. S.): Errefuxiatuen kanpamentuetan, Tichlan. Lohiez egindako etxeetan eta haimetan bizi gara. Kanpamentuak oso ongi antolatuak daude. Bost uilaies [hiri] daude, horietan sei herri, eta herri bakoitzak lau auzo ditu. Guztiak horrelakoak dira, Fronte Polisarioak egin zituelako. Laguntza humanitarioen mendekoak direnez, zorrotz banatu zuten eremua.\nNoiz sortu ziren kanpamentuak?\nHADAMIN MAHMUD (H. H.): [Ez du argazkietan atera nahi izan] Fronte Polisarioa 1970eko hamarkadan sortu zen, eta 1973an hasi zen errepublika edo herrialde gisa funtzionatzen. Gero, Espainiak Marokori giltza eman zion, eta marokoarrek herrialdea bitan zatitu zuten. Guk ihes egin genuen Tindufera [Argelia], eta han jarraitzen dugu.\nKanpamentuetan bizi zaretenez, ez dago inolako burujabetzarik lortzerik, ezta?\nH. M: Ez, ez. Laguntza behar dugu aurrera egiteko.\nF. S: Gure herria arrunt aberatsa da. Arrantza-leku bikainak ditugu, baliabide natural ugari, lehengaiak, petrolioa, fosfatoa…\nH. M: Hondarra ere lapurtzen digute hondartzetara eramateko; Mallorcara, Kanaria uharteetara… Marokok 30 zentimotan saltzen du Saharako hondar kiloa. Gainera, lapurtzen diguten guztia bereganatzen dute, ez dute saharar jatorria aitortzen; Marokoko edo bestelako zigiluren bat ipintzen dute. Bitartean, basamortuan jarraitzen dugu, urtean bi urtarorekin, hotza eta beroa, baina borrokan jarraitzen dugu. Besterik ez dugulako jarraitzen dugu hor. Orain berriro borrokara itzuli gara marokoarren aurka.\nMaroko eta Sahararen mendebaldea lotzen dituen errepidearen gatazkaren harira hasi da berriro guda?\nF.S: Bai, baina hori beste kontu bat da, herrialdeen eta politikarien artekoa. Gerra jada hasi da. Marokoarren hegazkinak jendea akabatzen ari dira Fronte Polisarioak askatutako lurraldeetan.\nNola egin zenuen honako bidea?\nF.S: Lehenik, 2001ean Andaluziara joan nintzen, Malagara. Gero, Kanarietara; ondoren, Badajozera joan nintzen nire aitarekin paperak egitera. Hamabost egunetan lortu nituen, nire aitak aspaldiko nostasun agiri espainiarra zuelako. Eta orduan, berriz ere, Kanarietara itzuli nintzen. Bassirik [semeak] bi urte zituen, eta egundoko mina sentitu nuen, baina kanpamentuetara, nire amarengana, bidali behar izan nuen. Kanarietan lan franko egin nituen, garbitzen-eta… Baina ez ziren lan onak. Hortik Valladolidera joan nintzen, etxe batean sartu nintzen garbitzaile. Diru askoko jendea zen eta seme-alabak oso gaizki heziak zituzten, halaxe esan nien beraiei, gainera. Dirudienez, ohituta daude jendea gaizki tratatzera, baina ni ez nengoen prest. Nahiago dut gosez hil ume batek horrela tratatzea baino. Ondoren, gurasoek barkamena eskatu zidaten eta gelditzeko erregutu zidaten, baina martxa egin nuen.\nJarraian, erizaintzako kurtso bat egin nuen. Bitartean, arrautza fabrika batean aritu nintzen. Hurrena, erresidentzia batean hasi nintzen lanean. 2004an gauez erresidentzian lanean aritzen nintzen eta egunez jatetxe bateko sukaldean. Horren ondoren, hona etorri nintzen nire osabaren eta Olgaren [Leibar, El Watan elkarteko kidea] bitartez.\nNola azaldu ezer ez dakien bati zer gertatu den, eta zer gertatzen den zuen herrian?\nF.S: Egia esan, jende askok ez du ideiarik ere. Hasieratik orain artekoa kontatzea zaila da.\nH.H: Herrialde guztiak bezala, gure eremua genuen, baina okupatua izan zen. Espainia 90 urte baino gehiago egon zen, baina lehenago portugaldarrak egon ziren, eta lehenago beste batzuk. Espainia joan zenean, Maroko sartu zen eta herria bitan zatitu zuten. Jende asko kartzelan sartu zuten eta jende asko hil. Fatimeturen aiton-amonak kartzelan hil ziren. Espainiak gauzak gaizki egiten zituen, baina Marokok okerrago. Horregatik, ihes egin genuen. Marokoarrek base militarra egin eta herri hau hiltzeko xedea zuten. Politikak, hitz egiteak, balio du herrialde indartsua baldin bazara. Ahula baldin bazara, zapataren azpian mantentzen zaituzte. Guk beti bakea nahi dugu, ez dugu gerrarik nahi; baina gerra ematen badigute gerrara joaten gara.\nF.S: Gerraz kendutakoa gerraz berreskuratzen da. Hitz eginez ez da berreskuratzen, asko hitz egin dugu eta ez dugu ezer lortu.\nH.H: Ez duzu inoiz ikusiko saharar familia bat osorik. Marokoarrek Lotsaren Harresia egin zutenean familia asko zatitu ziren. Batzuk kanpamentuetan, besteak lurralde okupatuetan, besteak kanpoan, besteak hilak… Familia saharar guztiek dituzte martiriak, guztiek.\nF.S: Munduko bigarren harresirik luzeena zen gurea, orain lehenengoa, Berlinekoa bota baitzuten.\nH.H: Berlinekoak, ordea, ez zituen bonbak inguruan, gureak bai. Hamar milioi bonba ipini zituzten harresi inguruan. Jendea ez bazuten hiltzen, animaliak akabatzen zituzten. Duela hilabete gutxi hil ziren lau pertsona. Animalien atzetik joaten dira eta bonba ugari daudenez, bertan hiltzen dira. Leku batzuetan bidetik apur bat ateraz gero bonbak lehertzen dira.\nDuela aste batzuk Espainiak Marokoren esku utzi zuen Sahara. Nola hartu zenuten erabakia?\nF.S: Sanchezen [Pedro, Espainiako Gobernuko presidentea] kontuaz ari zara?\nH.H: Hori pertsona baten iritzia besterik ez da, hori ez da ezer.\nF.S: Saharar auzia Nazio Batuen Erakundearen (NBE) esku dago. Espainia garrantzitsua da, baina alderdi gehiago daude, Argelia, besteak beste. Sanchezek bidalitako gutuna lotsagarria izan da guretzat. Berak ez du inolako eskubiderik NBEren esku dagoen auzi batean esku hartzeko. Nor da bera esateko ‘Sahara zuentzat da’? Berak eragin dezake iritzi publikoan, baina ezin dezake ezer aldatu. Ezin du ukatu Sahara Espainiak okupatutako herrialdea izan denik. Francok guztia hankaz gora utzi zuen Saharan, eta marokoarren esku utzi zuen; hori guztia ezin du ukatu Sanchezek. Espainia zuritzeko estrategia bat izan da. Zu Espainiako presidentea zara, beraz, zure herriaz hitz egin dezakezu, ez beste herri batetaz. Iritzia besterik ezin dezake eman gure herriaz, ez da pertsona egokia gure auziaz hitz egiteko. Marokorekin eginiko azpijokoa izan da, Ceuta eta Melilla lasai uzteko eta dirua irabazteko.\nNBEk %50 janari gutxiago bidaliko du kanpalekuetara Ukrainako gerragatik. Nolako eragina edukiko du horrek?\nF.S: Seguru gerra horrek gauzak zailduko dituela, baita COVIDak ere, baina, egiari zor, laguntza krisiaz geroztik oso txikia da. Aspalditik doa murrizten. Janaria eta beharrezko gauzak beti ematen dizkigun herrialdea Argelia da. Europatik bidaltzen dena arrunt gutxi da. Duela urte batzuk, Gipuzkoatik 5-6 kamioi irteten ziren; orain kamioi bat besterik ez da irteten. Beraz, oraintxe bertan, pertsona bati hilabete batean arroz kilo bat besterik ez zaio tokatzen, edo olio litro bat. Zorionez, han jendeak asko laguntzen dio elkarri. Gainera, hemen dagoen gure gisako jendeak ere asko laguntzen du; ahal dugun guztia bidaltzen dugu.\nZein da saharar herriaren helburua?\nF.S: Independentzia, hori oso argi dago. Guk ez dugu zertan basamortuan egon, ezin da bizi. Udan 50 gradu eta neguan hotz gaitza. Polisarioa aurretik inor iritsi ez zen lekura iritsi zen. Basamortuan herrialde bat sortu zuten. Bertatik jende on asko irten da, medikuak, abokatuak, kazetariak, intelektualak… Hori ikaragarria da. Zerotik sortzea eskolak, ospitaleak… Aurrerapen handia eduki dugu, baina guk ez dugu nahi horrela egon betirako. Noski, hemen eserita nagoelako esan dezaket hori. Hangoek, aurrerapena nahi dute kanpamentuetan. Ez dakit, honek urte asko iraungo dituela ikusten dut. Baina, noski, ezin daiteke jendea ezer gabe utzi.\nHelburua lortzeko esperantzarik baduzue?\nF.S: Bai. Gure lehen gerra geratu zuten, eta tranpa bat egin zuten erreferendumarekin. Marokoarrek uste dute sahararrak ongi tratatuz gero, egun batean, egin litekeen erreferendumean haien alde egingo dutela. Ikusi zutenean sahararrak kausaren alde zeudela eta erreferenduma galdu egingo zutela, tranpa egin eta ez zuten erreferendumik egin.\nBaten batek zuen herria lagundu nahi badu, nola egin dezake?\nF.S: Hemengo elkarteekin hitz egin behar luke, adibidez, El Watan elkartearekin. Haiek emango diote laguntzeko aukera eta modua. Aukera ugari daude.\nDuela urte gutxi haur ugari etortzen ziren udan Oiartzunera. Aurten bat ere ez.\nF.S: Hala da bai, pena ikaragarria ematen dit. Bost heldu dira Pasai Donibanera. Hona asko etortzen ziren duela urte gutxi. Orain ez da inor etortzen, pena handia ematen dit. COVIDagatik ez ziren etorri, baina orain etor daitezke eta ez dago harrera familiarik. Haurrek ez dute ongi jatea, dutxatzea, garbitzea eta uda bat 50 gradutan egon gabe pasatzea besterik behar. Arropa apur bat eman behar diezu, baina zenbat balio dizu bada horrek? Kamisetek eta galtzek bi euro balio dute-eta. Niri ez didatelako uzten inor ekartzen, sahararra naizelako, bestela, bi hartuko nituzke udararo. Janaria berdin-berdin prestatuko duzu haurra egon ala ez. Nik uste jendeari beldurra ematen diola pentsatzeak gastu handia dela, denbora asko dela, baina, egiazki, basamortutik heldu den haur bati laguntzea besterik ez da. Gainera, hemen guztia antolatuta egoten da, El Watanek eta Oiartzungo Udalak dena antolatzen dute, goizetan udalekuetara joaten dira, igerilekura.. Haur asko ezagutzen ditut zerrendan daudenak, eta etorriko ez direnak harrera familiarik ez dagoelako.\nZer aldatu da zure bizitzan hona etorri zinenetik?\nF.S: Han ezin nuen lanik egin, ezin nion inori lagundu, ezin nuen ezer egin. Hemen familiari lagundu diot: hona etortzen, hobeto bizitzen, haurrek ikas dezaten… Hori oso garrantzitsua da. Nire amari ere lagundu diot hemen sendagaiak eduki ditzan, han ez lituzke edukiko-eta. Era berean, han norbaitek zerbait behar badu beti laguntzen dut. Ez gara haietaz ahazten, beti bidaltzen dugu ahal duguna.\nNolako harrera herria da Oiartzun?\nF.S: Hamazazpi urte daramatzat hemen, eta ezagutzen nauen jendeak oso ongi tratatzen nau, baina, beti esaten dut, nahiz hemen bizi osoa pasa, beti izango zarela kanpokoa. Hala ere, Espainiako beste lekuetan egon izan naiz, eta ez du ezer ikustekorik, euskaldunak oso onak izan dira beti gurekin. Beti arazoak edukitzen ditugu alokairuarekin, jendea ez da fidatzen kanpokoak izategatik. Guretzat lehena zorrak ordaintzea da, jatea baino lehenago. Ez dugu jango ordaindu arte. Baina jendeak beldur asko du, kanpokoa zarela jakitean atzera egiten dute.\nSaharara itzultzea gustatuko litzaizueke?\nF.S: Noski, Sahara libratzen den egunean itzuli egingo gara.


naiz: hedabidea zara - Bilboko itsasadarra\nBilboko itsasadarra eta bere inguruaren eraldaketari buruzko erreportai grafikoa.\nBilboko itsasadarra Areatzatik. (Marisol RAMIREZ / ARGAZKI PRESS)\nErriberako zubia. (Marisol RAMIREZ / ARGAZKI PRESS)\nBilboko itsasadarra Erribera parean. (Marisol RAMIREZ / ARGAZKI PRESS)\nErriberako azoka eta San Anton eliza Marzana nasatik. (Marisol RAMIREZ / ARGAZKI PRESS)\nErriberarako zubia eta kalea Marzanatik. (Marisol RAMIREZ / ARGAZKI PRESS)\nGero eta bilbotar gehiago bizikletan mugitzen da hirian zehar. (Marisol RAMIREZ / ARGAZKI PRESS)\nMarzana nasatik Bilbo zaharra kalera igotzeko eskailerak. (Marisol RAMIREZ / ARGAZKI PRESS)\nSan Anton zubia. (Marisol RAMIREZ / ARGAZKI PRESS)\nBilboko itsasadarra Deustuko zubitik. (Luis JAUREGIALTZO / ARGAZKI PRESS)\nTerrazak Marzanako nasan. (Marisol RAMIREZ / ARGAZKI PRESS)\nMural bat Marzanan. (Marisol RAMIREZ / ARGAZKI PRESS)\nJendea bizikletan Bilboko itsasadarretik. (Marisol RAMIREZ / ARGAZKI PRESS)\nItsasontzi bat Uribitarteko pasialekuan. (Marisol RAMIREZ / ARGAZKI PRESS)\nGazte bat korrika Erripako pasealekuan. (Marisol RAMIREZ / ARGAZKI PRESS)\nErripako pasealekua. (Marisol RAMIREZ / ARGAZKI PRESS)\nZubizuri zubia. (Luis JAUREGIALTZO / ARGAZKI PRESS)\nErriberako merkatua. (Marisol RAMIREZ / ARGAZKI PRESS)\nArriaga antzokia. (Marisol RAMIREZ / ARGAZKI PRESS)\nBizikleta bat zubian lotuta. (Marisol RAMIREZ / ARGAZKI PRESS)\nKarola garabia uretan isladatuta. (Luis JAUREGIALTZO / ARGAZKI PRESS)\nBilboko Areatza. (Marisol RAMIREZ / ARGAZKI PRESS)\nCampo Volantin paseoa Guggenheim museotik kanpoan dagoen Zuhaitz haundia eta begia artelanean isladatuta. (Luis JAUREGIALTZO / ARGAZKI PRESS)\nUribitarte paseoa. (Luis JAUREGIALTZO / ARGAZKI PRESS)\nGuggenheim museoa. (Luis JAUREGIALTZO / ARGAZKI PRESS)\nBilbotarrak kirola egiten Campo Volantin paseoan. (Luis JAUREGIALTZO / ARGAZKI PRESS)\nDeustuko zubia eta Guggenheim museoa atzean. (Luis JAUREGIALTZO / ARGAZKI PRESS)\nZubizuri zubia eta Isozaki dorreak atzean. (Luis JAUREGIALTZO / ARGAZKI PRESS)\nEuskalduna jauregia zubitik ikusita. (Luis JAUREGIALTZO / ARGAZKI PRESS)\nIberdrola dorrea. (Luis JAUREGIALTZO / ARGAZKI PRESS)


Poltsikoak euriz beteta — Eibar.ORG | Eibarko peoria\nHemen zaude: Hasiera / Blogak / Lagun batek esan dit lagun batek esan diola / Poltsikoak euriz beteta\nPoltsikoak euriz beteta\nJulen Gabiria 2005/05/13 08:17\nJendea kexu da, aste honetako euri zaparradak direla eta.\nBart iluntzean, Andoni Aizpuru ikusi nuen eguraldiaren berri ematen. Esaera zahar bat ere eman zuen, maiatzeko euriaren gainean:\nurria baino hobia,\nurte osoko ogia\nGaur ez gara bizi lurrari hain lotuta. Gaur ez zaigu iruditzen maiatzeko euria urrea baino hobea denik, ogia urte osoan dugulako etxepeko panaderian, zentimo batzuen truke. Euri zein sikate, ogia ziurtatuta dugu. Aspaldi altxatu genituen hankak lurretik, jada ez ditugu oinak zikintzen, eta umeei ez zaie azazkalen artean lurrik sartzen. Aspaldi urrundu gara lurretik. Esan zigutenetik ekaitzen kontrako lekurik seguruena kotxe barrua dela, hortxe bizi gara, kotxe barruan, lurretik metro erdira eroso jarrita, ziztuan.\nEta gogoratu naiz Botswanarekin. Afrikako hegoaldeko herrialde horretan, maiatzean eta beste edonoiz, euria urrea da, eta badakite. Euria bizi-iturria da, oinak lurrean dituztelako eta ez dutelako panaderiarik etxepean. Ez izateagatik, ez dute etxeperik ere. Nahikoa dute, etxea badute.\nBotswanan izen polita jarri zioten euren monetari, eta oraindik ere izen bera dauka: pula deitzen da, "euri-ura" hango hizkuntzan. Euroa ehun euro-zentimo diren moduan, pula ere ehun unitatetan dago banatuta: thebe deitzen zaio unitate horietako bakoitzari: "euri-tanta", alegia.\nBotswanan, norbaiti diru apur bat ematen diozunean, euri apur batez ari zara betetzen bere poltsikoak, urre apur batez.\nGaur be (e)z goaz ohera ikasi ez dugula// Ehun "thebe"-ko poltsa Bostwanan da "pula"// Euria euroa bada ura ardo dala// azken honi erderaz zaio "vaya bola!"// euritik zein eurotik ekin bota ahalan//\n"Refranes y sentencias"en: 552. Maiaz ozac dacaz pozac.\nOso polita Bostwanako kontua, gizakiok ez daukagunari ikusten deutsagu balioa, baina badaukagunean...\nNeuk askotan pentsau dot ea larreen berdetasun bako leku batean luzartoan biziteko gai zango ete nintzan, eta beti esaten deutsat ezetz neure buruari. Beharbada hortxe topau ahal dogu euskaldun batzuok oraindino daukagun lurragazko "atxikimendu" hori, arrasto txiki bat sikieran.\nBaina kontuz, Euskal Herri osoa berdea ez da-eta.\nGaur be (e)z goaz ohera ikasi ez dugula Ehun "thebe"-ko poltsa Bostwanan da "pula" Euria euroa bada ura ardo dala azken honi erderaz zaio "vaya bola!" euritik zein eurotik ekin bota ahalan\nKaixo Vanessa dut izena, baina ez naiz galtza estu eta txixia agerian dudala ibiltzen. "Barrenkale" bezalako artikuluak asko gustatu zaizkit. Nire ustez gizarteak izugarrizko sexu-grina sartu digu gazteoi, eta zuri ere bai.\nHurrengo larunbat gauean galtzak estu-estu ditudala aterako naiz, txilborra aidean baina piercing-ik gabe. Betaurrekodun pitoberoen bila.\nMuxu potolo bat zuretzako\nOso politta kontau dozuna! Neri neuri eurixa gustatzen jata. Eta euri osteko zelaixak gehixago. Berdia iñoiz baiño berdiagua da. Gustoko ez daken hórrek gero Euskal Herri berdia eskatuko dabe. Baiña asturianuak esaten dabenez: "Asturias no es verde por casualidad". Gaiñera, eurixa eguskixa baiño poetikuagua dala uste dot. Ezin izango nintzake euri gitxi egitten daben lurralde baten! Sasoi bakotxari beria! eta udabarrixa eurixa tokatzen da hamen.